text:
Uko Leta y’u Rwanda irushaho guteza imbere umugore n’umukobwa ni nako amahirwe atandukanya agenda arushaho kuboneka mu gusigasira iryo terambere. Ni muri urwo rwego umuryango utegamiye kuri Leta witwa Generation Rise waje gushyigikira no guhugura abakobwa biga mu mashuri makuru.
Uyu muryango wa Generation Rise wahagurukiye guhugura abana b’abakobwa biga mu mashuri y’uburezi bw’imyaka 12, aho kuri uyu wa Gatandatu tariki ya 03 Werurwe 2018 bari bateguye amahugurwa y’abana b’abakobwa biga mu ishuri ya Gahanga mu gufasha umwana w’umukobwa kumuha ubumenyi bw’ibanze bumufasha kugera ku ndoto ze, bakamenya kwakira amahirwe abari imbere ndetse no kugira intego mu buzima.
Mu kiganiro n’umunyamakuru wa Inyarwanda.com Enatha wungirije uhagarariye uyu muryango yagize ati “Generation Rise ni umuryango nyarwanda uharanira gukorana n’abana b’urubyiruko. Twita ku mwana w’umukobwa tukamufasha kugira ubumenyi bumufasha kuzagera ku ndoto ze, kwitinyuka, kwigirira icyizere, kuvugira mu ruhame, kugira intego mu buzima…ndetse bakanamenya ko hari amahirwe ahari ariko atazabasangira aho bari.”
Generation Rise yashinzwe mu kurushaho kwereka umwana w'umukobwa ko ashoboye
Mu gushaka kumenya impamvu bahisemo kwita ku bana b’abakobwa gusa, Enatha yasubije ko hari impamvu zitandukanye. Yagize ati: “Abatangije Generation Rise, ni abagore bakiri bato, twize mu Rwanda twese ni naho twabaye. Twakuze tubibona ko mu muco nyarwanda hari ukuntu umwana w’umukobwa yitinya, nta kizere n’ubushobozi akenshi bibonamo. Nyuma yo kubona Leta yacu hari imbaraga iri kubishyiramo rero nkatwe twagize amahirwe yo kubirenga tukaba turi mu myanya myiza, twahisemo kugira uruhare mu gufasha Leta kuri bamwe bakiri inyuma muri ayo mahirwe…” Uyu ni umuryango watangiye mu mwaka wa 2016 bakaba bakorana n’ibigo by’amashuri bitatu by’uburezi bw’ibanze bw’imyaka 12 aho bakorana n’abarimu bo muri ibyo bigo cyane ko aribo bahura n’abo banyeshuri inshuro nyinshi.
Mu gushaka kumenya niba hari itandukaniro aba bana b’abakobwa baba bafite mu myigire yabo ugereranyije n’uko bari bameze mbere y’uko uyu mushinga wa Generation Rise uza gukorana nabo Inyarwanda.com yaganiriye n’umwe mu barimu babo, Thaddee ahamya ko impinduka zihari. Yagize ati:
Aya mahugurwa ya Generation Rise yagize impinduka nini cyane ku banyeshuri bacu, basigaye bigirira icyizere ndetse bakanagira ubuzima bufite intego koko. Kuko basurwa kenshi bakanaganirizwa cyane, ubu bazi kuvugira mu ruhame ntibakigira ubwoba n’isoni nka mbere kandi bakoresha ikinyarwanda n’icyongereza. Mbere abanyeshuri bamwe twajyaga tugorwa cyane n’imyitwarire yabo ariko ubu bagira intego ndetse n’ababyeyi babo bakunze kuza kudushimira cyane bakatubwira ko abana babo bagaragaza impinduka mu buryo budasanzwe, basigaye banatinyuka bakitabira amarushanwa atandukanye abateza imbere.
Aba banyeshuri bahuguwe kudapfusha ubusa amahirwe abagannye, kugira intego, kwitinyuka no gukoresha neza igihe cyabo
Ntabwo ibi byemezwa n’abarimu babo n’abagize uyu muryango wa Generation Rise gusa ahubwo n’abagenerwabikorwa (Abanyeshuri) ubwabo bahamya ko uyu muryango wababereye ingirakamaro ku buzima bwabo. Josiane Munganyinka yagize ati :
Aya mahugurwa ya Generation Rise yaduhuguriye kugira intego zizadufasha kugira ejo hazaza heza. Twatangiye umwaka ushize, mbere bataraza ntabwo nashoboraga no kuba nakuvugisha nk’uku ngo umbaze ibibazo na bibiri nkiguhagaze imbere nashobora guhita nubika umutwe nkigendera, nta ntego nagiraga mu buzima bwanjye pe! Ariko mu gihe baje, intego narayigize, namenye ibyo nkunze kandi ngira Plan B. Namaze no gushaka umujyanama mbere sinamugiraga, byose rero natangiye kubikoraho mpereye mu kwiga cyane ngo nzabone amanota meza azampesha kuba uwo nshaka. Mbere nagiraga mu manota 57% ariko ubu ndi muri 85% gutyo…
Aba banyeshuri bahamya ko nyuma yo guhugurwa na Generation Rise hari byinshi bungutse
Muri aya mahugurwa kandi, hari hari umutumirwa witwa Samatha. Ni umwana w’umukobwa ufite umushinga umaze kumuteza imbere. Yahaye aba banyeshuri ubuhamya bw’urugendo rwe basanga ntago yari atandukanye nabo bigeye kure ahubwo byose bisaba kugira intego mu buzima, ugakora cyane ngo uzazigereho, kudacika integer no kugira abajyanama bakwiriye ubundi ukitinyuka ukiha umwanya wo gutangira gukora icyo ushaka kandi gikwiriye.
Uyu muryango wa Generation Rise uje kurushaho kwigisha abana b'abakobwa kurushaho kwigirira icyizere bagategura ejo hazaza heza


c: text/html

text:
Ibizakwereka ko umusore mukundana yakuretse bucece
Nyir’amaso yerekwa bike ibindi akibonera. Hari itandukaniro mu myitwarire y’umusore/umugabo igihe agukunda n’igihe yateshutse inzira y’urukundo mugendanamo. Iyo umugabo atagikunda umugore cyangwa umukobwa bahoze bakundana, arabigaragaza ndetse hari byinshi bihinduka kuri we.
Abyerekana akoresheje ibice by’umubiri we, imyitwarire ndetse n’uburyo afata umwari bakundana cyangwa umugore we ku bashakanye.
Muri iyi nkuru dukesha urubuga rwa interineti rwa El Crema, turabagezaho bimwe mu bimenyetso byakwereka ko umusore wari warihebeye atakikwiyumvamo namba.
Nusanga iyi nshuti yawe iri kurangwa n’iyi myitwarire, ubishaka unabishoboye, watangira gutekereza ibyo koga mpagazi kuko amazi aba atakiri ya yandi, wanashaka ukabaza uko ibiciro by’i Nyagasambu biteye kuko isoko uri guhahiramo ni indyankurye.
1. AREKERA AHO KUKUGANIRIZA NKUKO BYAHOZE
Iyo umusore atagikunda umukobwa, aba abona nta mpamvu yo kuganira na we, kuvugana na we ahubwo aba abibona nk’umuzigo kuri we. Avuga make [ngo nk’abagabo!!!], ndetse ntabwire uwo bakundana uko yiyumva, amarangamutima ye ndetse n’uko ubuzima bwe buhagaze, yewe ntaba anashaka kumva umukobwa w’inshuti ye nka mbere. Iyo kuganira ‘communication’ bigabanutse ikagera kuri iki kigero, biba ari ikimenyetso ko ashobora kuba atakiri mu rukundo nk’uko byahoze, uba ukwiye gufata ingamba zitagize uwo zibangamira hagati yanyu mwembi.
2. AHAGARIKA GUKORA IBYO YAKORAGA NGO WISHIME
Iyo umusore akunda umukobwa, akora ibintu byose bishimisha uwo mukobwa, agerageza kwigarurira umutima we akora ibintu bituma uwo mukobwa akunzwe kugira ngo na we amukunde kurushaho. Icyakora, iyo aretse gukunda uwo mukobwa, ibi byose biribagirana, ndetse n’aho yaciye urwango rukahaca.
3. NTA GIHE ABA AKIKUBONERA
Iyo umusore atagikunda umukobwa, areka kumuha umwanya we, aba yumva yakwimarira igihe cye ari kumwe n’inshuti ze mu kabari cyangwa mu mupira cyangwa se akikorera ibindi bintu kurusha uko yumva yaba ari kumwe n’uwo yihebeye.
Atangira kugira gahunda ‘zihutirwa’ zidashira, akazi kakamubana kenshi, n’igihe byitwa ko agasoje, agataka umunaniro ukabije nk’aho yakoze kurusha indogobe. Bya bihe mwamaranaga mukora utuntu duto duto dushimishije ndetse na bya bihe bidasanzwe mwagiranaga bigenda nka nyombeli iyo umusore mwakundanaga atakigufitiye umugambi w’urukundo.
4. AVOMA HAFI NK’IBIFURA
Umusore utagikunda umukobwa uzasanga asigaye avoma hafi cyane nk’aho ‘watera ukageza ibuye ukoresheje imoso’, akarakazwa vuba kandi n’akantu kose n’aho kaba gato umukobwa bakundana akoze kandi bikaba bigoye ko acururuka vuba ngo abe yanatanga imbabazi igihe umukunzi we aciye bugufi azimusaba ngo aramire umubano wabo bombi.
Impamvu itera ibi ni ukubura k’urukundo kuko mu busanzwe urukundo rurababarira kandi rugira impuhwe, rero umugabo cyangwa umusore uri mu rukundo yakabaye ababarira umukunzi we mu buryo bworoshye kandi bwihuse uretse guca ibiti n’amabuye no kurakara umuranduranzuzi kubera akantu gato kadafatika nk’aho we aba adakosa. Umuhungu utakigukunda, atakaza kamere y’impuhwe yahoranye kuri wowe.
Iyo ya kamere y’impuhwe n’urukundo mvuze haruguru ku wo bakundana igabanutse, ashobora kujya arakara kubera akantu gato ubundi katakamuteye kurakara cyangwa yafataga nk’ibisanzwe mbere. Aha, uzamwumva avugira hejuru akankamira umukunzi we yakambije impanga ku tuntu duto cyangwa nta n’impamvu ifatika ibimuteye.
5. AGERAGEZA KUVANA UMUKOBWA BAKUNDANAGA MU BUZIMA BWE
Umusore wakunze umukobwa yakabaye amwinjiza mu buzima bwe, mbese ubuzima bwe bukaba nk’igitabo kibumbuye ku wo bakundana, ntagire icyo amuhisha n’aho yaba amabanga akomeye. Icyakora, ibi si ko bimera ku musore utagikunda uwo bahoze bacuditse mu rukundo. Azabikora gake gake amuvane mu buzima bwe kugeza aho atakimwumva ndetse adashobora kumushaka ngo amubone.
6. IBIKORWA BISHIMISHA IMIBIRI NTABA ACYISHIMIRA KUBIKORA
Aha, birumvikana ko umugabo anyurwa ndetse agashimishwa n’ibikorwa nshimishamubiri akorana n’uwo bunze ubumwe mu rukundo. Iyo umugabo agukunda, agatima ke gahora karehareha iyo akubonye, akumvise cyangwa agutekereje. Nyamara iyo aretse kugukunda, areka kugusoma, kuguhobera akakugwamo imitima ikumvana, kugushishira (caresse); ibi byose bigenda burundu, yanabikora, akabikora asa n’uwikiza.
7. NTABA AGISHAKA KUBA MU BUZIMA BWAWE
Iyo umusore atakigufitiye agatima, ntaba yumva yifuza kumva amakuru ava mu bwatsi bwawe n’ab’iwanyu. Ntaba ashaka kuba ahari mu byishimo byawe ngo mubisangire ndetse n’iyo uri mu manzaganya, arakuzibukira ngo ubabare wenyine, bya bindi byo kukuba hafi ngo yifatanye nawe mu kababaro ntaba akibikozwa. Uku kandi aba atifuza kuba mu byawe ni na ko aba atifuza ko uba mu bye nkuko twabibonye mu ngingo ya gatanu.
8. AREKA KUKUBWIRA NO KUKWEREKA KO AGUKUNDA
Iyo umusore ahagaritse kugukunda, ijambo ‘Ndagukunda’ rigendana n’urwo yagukundaga mbere. Mu gihe byamuteraga ishema guhora akubwira asa n’ususumira yasheshe urumeza ati ‘Ndagukunda, I love you, Je t’aime., Te amo…’, ntaba akibasha kubihingutsa, biramugora rwose akajya abura imbaraga zo kukwereka ko yakwihebeye. Isoko y’imitoma n’amagambo asize umunyu yakubwiraga ati ‘Udahari sinabaho, uri ubuzima bwanjye, ntagufite ntacyo naba mfite kuko uri byose’, irakama ukaba wakwibwira ko baguhinduriye cyangwa bagutuburiye wa mugani wa ba bandi.
9. AREKA KUKWITAHO NO KUGUHA ‘CARE’
Abakobwa bose b’ino aha…na ko si ino mu Rwanda gusa; ni ku isi yose ‘ubariyemo n’i Burundi’ bakunda ‘care’, bakunda umusore ubatetesha ugaragaza ko ahangayikishijwe n’ibyishimo byabo akandi agaharanira kubafata nk’uko umwamikazi yitabwaho, mbese ubakunda rwinshi nka rumwe Rwabugili yakunze Kanjogera.
Umukobwa wese yifuza ko umubyutsa ukamusanga iwabo ukamujyana muri sports cyangwa gusenga. Mu gihe muri mu muhanda wenda imishumi y’inketo ze ikihambura, ukamubwira uti “Bae, hagarara gatoya” maze ugaca bugufi [byaba ngombwa ukanapfukama] maze ukamufungira imishumi y’inkweto. Umwali wese nubwo ashobora kutabikubwira ariko aba yifuza ko mu gihe nk’iki imvura yakamejeje mu mujyi no mu cyaro niba mugeze ahantu amazi ari menshi mu muhanda ku buryo bisaba abanyamaguru kuvogera, wowe umufata ukamuterura maze ukavogera ayo mazi umuteruye. Uzabigerageze, uzaba umbwira!!! Musore, nawe ubaye uri inkumi, ibi byagukora ku mutima.
Mukobwa rero, iyo nta kantu nk’aka ko kuguha ‘care’ kakiranga umusore mukundana, jya umenya ko hari abandi ashobora kuba aziha cayangwa nyine atakikubona nk’uwo mwakomezanya imishinga.
Umusore nareka kugukunda umutima we awerekeje ahandi hatari mu wawe, ibi ni bimwe mu bimenyetso bizabikumenyesha, azaba yimereye nk’igicucucucu cy’umuntu mwigeze kugashishaho mu rukundo. Icyiza ni uko watekereza kabiri.

robotstxt: allowed

filter: keep


text:
Amasomo yo ku munsi mukuru ukomeye wa Bikira Mariya utasamanywe icyaha:
Intg 3, 9-15. 20; Zab 98 (97), 1, 2-3b, 3c-4a. 6b; Ef 1, 3-6. 11-12; Lk 1,26-38.
“Ndakuramutsa, mutoni w’Imana; Nyagasani ari kumwe nawe”
I Lourdes, Umubyeyi Bikira Mariya yabonekeye Bernadeta aramwibwira, ati: Ndi Utasamanywe icyaha. Ibyo byabaye mu mwaka w’1858 nyuma y’imyaka ine Nyirubutungane Papa Piyo IX yemeje ihame ry’Ubutasamanywe icyaha bwa Bikira Mariya. Ni koko, Mariya ni umutoni w’Imana kuko yamurinze ubusembwa bwose bw’icyaha.
Twumvise mu isomo rya mbere ukuntu byari biturangiranye nyuma y’icyaha cya Eva na Adamu. Adamu arahakana yivuye inyuma uruhare rwe ashinja umugore we ndetse ntatinya kwitakana Imana: ‘umugore wanshyize iruhande, ni we wampaye kuri cya giti ndarya’. Bivuga ngo yibwiraga ko nta ruhare na ruto yari afite kuko yabonye arya gusa ku mbuto z’igiti cyabujijwe! Amakosa ayahigikiye ku Mana kuko ari Yo yamushyize umugore iruhande. Umugore na we ntatangwa mu gushinja inzoka: ‘Inzoka yampenze ubwenge, ndarya’. Eva yahisemo kumva inzoka aho kumvira Imana. Adamu yumvira umugore we aho kumva Imana. N’ubwo bari basangiye imbuto z’igiti bari barabujijwe, nyamara ubufatanyacyaha ntibwabafashije kurengera ubumwe bwabo.
Icyaha ni icyorezo ni kabutindi. Icyaha kirasesereza, kigaserereza, kigasenya, kigasandaza, kikarimbagura. Icyaha ni kirimbuzi, kirasiragiza nticyubaka. Kubakira ubucuti ku cyaha ni ukubaka ku musenyi! Nta bucuti bw’abanyabyaha kuko icyaha cyabo kigenda kibamunga buhoro buhoro maze bakazisama basandaye nta garuriro. Nta n’umwe hagati ya Adamu na Eva ushaka guhamwa n’icyaha ahubwo barashinjanya.
Nyamara uburyo buboneye bwo gukira by’ukuri ni ukwemera icyaha wakoze maze ukagisabira imbabazi. Kimwe n’umuririmbyi wa Zabuli ya 50, umunyabyaha wemera ikibi yakoze agatakambira Uhoraho, aramukiza. Nyamara duhora dushaka inyoroshyacyaha, tukitana bamwana, tukitakana abandi kugeza aho twumva dufite uruhare ruto cyane ndetse rujya kuba ntarwo mu byaha twebwe ubwacu twakoze. Nitureke kwivuruguta mu byaha, nidusigeho kandi kwivuga imyato y’ibibi dukora ahubwo twisubireho twicuze tutazarimbuka tukagenda nk’ifuni iheze kuko nta mahoro y’umunyabyaha.
Uhoraho afite umugambi mwiza wo gukiza muntu akamugeza ku mukiro w’iteka. Twumvise ko urubyaro rw’umugore ruzajanjagura umutwe w’inzoka ariko na yo ikarukomeretsa agatsinsino. Iyi ni intambara ihora hagati y’icyiza n’ikibi. Dufashijwe n’imbaraga z’Imana, tugomba kurwana inkundura maze ikibi tukagitsinda burundu.
Nta kabuza, icyiza kizatsinda. Amagambo twumvise mu Isomo rya kabiri aratugarurira icyizere. Ni koko Imana yadutoreye muri Yezu Kristu mbere y’ihangwa ry’ibiriho byose kugira ngo tube intungane n’abaziranenge. Tubikesheje Yezu Kristu, turi abana b’Imana. Igisigaye rero ni ukwambarira urugamba maze buri wese agakurikira Kristu umugaba wacu watsinze urupfu burundu. Tutari kumwe na We, ntacyo twakwigezaho.
Nk’uko twabyumvise mu Ivanjili, Bikira Mariya yumviye Imana yemera kuyoborwa n’ugushaka kwa Yo. Mariya ni umutoni w’Imana; yagize ubutoni guhera kera na kare. Tujya tumuririmbira ngo “Icyaha cy’inkomoko umuntu wese avukana ntiwigeze ucyanduraho habe n’igitekerezo”. Bikira Mariya yari mu bitekerezo by’Imana mbere y’iremwa ry’ibiriho byose. Mariya na we yahamije ubwo butoni ku Mana igihe yemeye bidasubirwaho kuzabyara Umwana wayo: ‘Ndi umuja wa Nyagasani, byose bimbeho nk’uko ubivuze.’
Nta gushidikanya, Bikira Mariya yagize ubutoni ku Mana. Ni Utasamanywe icyaha. Ubwo butoni yarabushimangiye. Igihe Malayika Gabuliyeli yamutumwagaho, Mariya yari afite uburenganzira busesuye bwo guhitamo kwemera cyangwa guhakana icyifuzo cy’Imana. Nyamara ntiyashidikanyije yahisemo neza yemera kuba uwa mbere wakiriye Umukiza n’Umucunguzi w’abantu bose.
Muri iki gihe turimo, Nyagasani arahamagarira buri wese muri twe kumufasha mu mugambi wo gukiza abantu. Niduharanire kugira ubutoni ku Mana. Aho ntitwaba duhugiye mu biturangaza by’iyi si maze tukima amatwi Malayika Nyagasani adutumaho? Nitwisuzume. Ni gute twitangira kugeza umukiro ku bandi? Ahubwo se twe twarawakiriye? Turasabwa guhora twiteguye kwakira ugushaka kw’Imana. Nimucyo rero buri wese muri twe avuge ati: ‘Mbereyeho Nyagasani, ugushaka kwe nikungirirweho.’ Uyu munsi mukuru ukomeye utubere umwanya wo kubaho mu butungane duharanira kuba abatoni imbere y’Imana. Umubyeyi Bikira Mariya atubere urugero rwo kubaho twumvira Imana muri byose maze tuzabane na we turirimbira Uhoraho zabuli z’ibyishimo imitaga n’imitaga. Amen.
Mwamikazi utasamanywe icyaha cy’inkomoko, udusabire.
Padri Léonidas NGARUKIYINTWARI


text:
Inyigisho yo ku wa kabiri w’icyumweru cya 2 gisanzwe, Ku ya 20 Mutarama 2015
AMASOMO MATAGATIFU: 10. He 6,10-20; 20. Mk 2,23-28
Umwana w’umuntu ni We Mugenga
Bavandimwe ncuti bakunzi b’urubuga “Yezu-akuzwe”, Kristu Yezu akuzwe! Kuri uyu wa kabiri w’icyumweru cya 2 gisanzwe amasomo matagatifu aratwereka umugenga wa byose ndetse n’isabato:” ni cyo gituma mbabwira nti Umwana w’umuntu agenga ndetse n’isabato” (Mk 2,28). Yezu Kristu akoresha iyi mvugo “ Umwana w’umuntu” ashaka kugaragaza ibintu 2. Icyambere ni ukutwereka ko ari umuntu kimwe natwe, usa natwe muri byose. Icyakabiri, Yezu yumvikanisha ibyavuzwe n’umuhanuzi Daniyeli(Dn7,13-14) byerekana Umwana w’umuntu uzaza hejuru y’ibicu by’ijuru, maze Imana ikamuha ubwami. Bityo akumvisha rubanda n’Abafarizayi ko n’ubwo imimerere ye isa n’iy’umuntu usanzwe, yahawe n’Imana ubutumwa n’ububasha budasanzwe. Ubwo rero Yezu yatumwe n’Imana agenga byose. Ni we ushobora gusobanura uburyo bw’ukuri bwo kubahiriza isabato kurusha Abafarizayi.
Yezu atsinda amakimbirane
Mu Ivanjili y’uyu munsi ndetse n’iyo tumaze iminsi twumva, umwanditsi Mariko aratwereka Yezu utsinda amakimbirane afitanye n’Abafarizayi: amakimbirane ashingiye ku kuba Yezu n’abigishwa be bakiza ibyaha, badasiba kurya no kuba batubahiriza isabato ntibakurikize imigenzo y’idini ya Kiyahudi. Kuba Yezu n’Abigishwa be baramamfuje ingano ku munsi w’isabato umuntu yakwibaza koko niba bari bashonje, niba cyari igikorwa gisanzwe cyangwa niba bwari ubusambo. Ndibwira ko igisubizo kiri cyo ari uko yifuzaga kuvana mu mutima w’Abayahudi iyobokamana ry’akarande, ry’akamenyero ridakeneye kwivugurura. Natwe muri iki gihe dukeneye buri munsi kurushaho kwivugura, iyobokamana ryacu ntiribe iryo kwiberaho mu buzima busanzwe ahubwo tugatera intambwe yo guhinduka kuko muri iyi minsi usanga hari abakristu bakwiye guhabwa akazina ka Kamenyero cyangwa ka Nikobahoze.
Abafarizayi ni ko kumubwira bati: « dore re » kuki bakora ibibujijwe ku isabato.
Imwe mu ndwara idukomereye muri iki gihe ni ukwimenya, kumenya ibyawe, uko uteye, intege nke zawe, ibyo udatukanganya, iby’udashoboye. Muri iki gihe hari Abafarizayi benshi, bagenzura ibikorwa by’abandi ariko bakirengagiza ibyabo. Ikibabaje ni uko bene abo bareba gusa aho umuntu yagize intege nke, aho yasobwe, aho yaguye, ariko kureba icyiza cyakozwe ngo gihabwe agaciro bikaba bike. Kuri iki gihe kandi ibikorwa bibi biramamazwa, bikavugwa cyane mu binyamakuru ariko ibikorwa byiza bigahabwa umwanya muto. Abafarizayi bagenzuraga ibikorwa bya Yezu batagamije kumwigiraho ibyiza akora ahubwo bagira ngo bagenzure ko agwa mu mutego uyu n’uyu. Muri iki gihe nitwishakemo imbaraga zo kurangamira icyiza kandi tugikurikize. Na mugenzi wacu nagira icyaha cyangwa ikosa ntitukamwitiranye cyangwa ngo tumuhwanye na ryo.
Ntabwo byemewe…birabujijwe
Kenshi na kenshi aya magambo atubera ingingo y’urubanza rukomeye. Nyamara ndamutse nisuzumye neza nawe ukisuzuma neza, mu buzima bwanjye cyangwa ubwawe bwite no mu rubanza njya cyangwa ujya ucira mugenzi wanjye cyangwa wawe wasanga turi Abafarizayi. Ntitukavuge ngo ntabwo byemewe cyangwa ngo birabujijwe ngo niturangiza tubikore. Icyo gihe tuba tuvuze ko bitemewe cyangwa bibujijwe kuri bamwe, bikaba byemewe cyangwa bitabujijwe ku bandi. Urugero rwa Dawudi n’abo bari kumwe binjiye mu Ngoro bakarya imigati y’umumuriko yari igenewe abaherezabitambo bonyine Yezu aduha uyu munsi, rutwereka ko Imana yita kandi igatabara buri wese mu byo akeneye, rukatwereka kandi ko ubuzima bw’umuntu butambutse kure icyitwa imigenzo, imiziririzo n’imihango yagenewe ibitambo. Gushyira ubuzima bw’umuntu mu kaga no mu kangaratete, ubyibushya ururimi rwawe, wiryohereza cyangwa ugirango umererwe neza, usingizwe cyangwa uratwe ni ishyano mu bana b’Imana. Dusabe Nyagasani kugira ngo atwumvishe ko hejuru y’ibyemewe n’ibibujijwe hari urukundo rutambutse kure icyitwa itegeko n’umuziro cyose.
Bikira Mariya, Umwamikazi w’intumwa, aduhakirwe!
Padiri Theoneste NZAYISENGA


text:
Ubuyobozi bw’Akarere ka Rubavu buvuga ko impamvu nyamukuru bwateguye umwiherero ari ukugira babashe kwitekerezaho no kurebera hamwe icyabafasha kwesa imihigo bakazabasha kuza mu turere twa mbere mu mihigo y’umwaka dutangiye, bakava mu myanya y’inyuma.
N’umwiherero wamaze iminsi 2 aho waberaga mu karere ka Musanze, kuva kuwa 06-07 Kanama 2022, witabiriwe na Komite nyobozi y’akarere, Abajyanama mu nama njyanama, abayobozi b’amashami n’abanyamabanga nshingwabikorwa b’imirenge.
Kambogo Ildephonse, Umuyobozi w’akarere ka Rubavu avuga ko bateguye uyu mwiherero kugira ngo babashe gusuzumira hamwe uko bazahuza imbaraga bakesa imihigo, bakazabasha kuza mu myanya y’imbere bavuye mu myanya yo hagati, akemeza ko ubushake n’imbaraga zo kubigeraho bihari.
Ati “Umwiherero twawuteguye mu ntangiro z’umwaka w’imihigo kugira tubashe kuyisuzuma tunarebera hamwe uko tuzayesa, bisaba imbaraga n’ubuhanga bitandukanye niyo mpamvu twatumiyemo abashyira mu bikorwa imihigo barangajwe na nyobozi y’akarere, abayobozi b’amashami, abanyamabanga nshingwabikorwa b’imirenge ndetse n’abajyanama mu nama njyanama y’akarere tukabahuza n’abafatanyabikorwa.”
Twasanze ari na ngombwa ko duhabwa impanuro ziturutse mu bayobozi bo ku rwego rwisumbuye kugira ngo tubone ubumenyi buratuma twinjiranamo twese mu mihigo nta kintu na kimwe gisigaye cyadukoma mu nkokora ntitwese imihigo.
Kambogo Ildephonse avuga ko impanuro baboneye mu mwiherero zizabafasha kuza mu myanya ya mbere mu mihigo kandi akaba asanga icyizere gihari cyo kuba Rubavu izaza mu turere twa mbere mu mihigo y’umwaka wa 2022-2023.
Mabete Niyonsaba Dieudonne, Umuyobozi w’urugaga rw’abikorera PSF mu karere ka Rubavu avuga ko uyu mwiherero bawungukiyemo byinshi bizabafasha kubyaza amahirwe ari mu karere ka Rubavu yo gushorwamo imari.
Ati “Uyu mwiherero twawuherewemo ibiganiro by’ingenzi biraza kudufasha byinshi mu iterambere ry’abikorera, ndetse ni n’umwanya mwiza wo gusubiza amaso inyuma tukareba amahirwe aboneka mu karere nk’abikorera ngo dushoremo imari, ikindi n’uko twifuza gukorera ku muvuduko kandi twafashe ingamba zo kubigeraho.”
Mabete akomeza avuga ko nk’abikorera iyo bamaze kubona aho bashora bifasha mu iterambere ry’akarere n’abaturage muri rusange kuko bibaha akazi.
Mabete Niyonsaba yanaboneyeho kugaragaza ko nk’abikorera bo mu karere ka Rubavu bagiye bagaragaza ko bagendera ku muvuduko uri hasi ugereranyije n’abikorera bo mu tundi turere kandi bose bafite icyerekezo kimwe kiganisha ku iterambere, agashimira ibikorwaremezo birimo imihanda iri gutunganywa mu mujyi wa Gisenyi ko bizazamura ishoramari.
Harerimana Blaise, Umunyamabanga nshingwabikorwa w’umurenge wa Rubavuvu avuga ko aya mahugurwa yayungukiyemo byinshi bizamubera impamba n’akabando ko kwesa imihigo.
Ati “Twaganiriye ku ngamba zo kwihutisha iterambere ry’akarere, kandi twungukiyemo byinshi, harimo nko gusobanukirwa bimwe mu biteganijwe muri uyu mwaka twatangiye w’imihigo, ndetse buri rwego rwiyemeza umusanzu utaziguye mu kwihutisha ibyateganijwe bishingiye ku mikorere ijyanye n’indangagaciro biranga umuyobozi nyawe byagarutsweho maze twiyemeza gukomeza kubaka Ikipe Itsinda bishingiye ku gukorera hamwe.”
Harerimana akomeza avuga ko mu murenge wa Rubavu barakomeza gushyira mu bikorwa ibyo bumvikanyeho muri uyu mwiherero, bimakaza uruhare rw’abaturage mu bibakorerwa.
Mu muhango wo gusinya imihigo y’umwaka wa 2020/2021 Perezida wa Repubulika Paul KAGAME yasabye abayobozi mu nzego zose kuvugurura imikorere bakirinda imico imwe n’imwe ibabuza kwesa imihigo uko bikwiye kuko nta rwitwazo na rumwe bafite mu gihe batageze ku ntego bihaye.
Akarere ka Nyaruguru kayoborwaga na Habitegeko Francois waje kugirwa na Perezida wa Repubulika Guverineri w’intara y’iburengerazuba icyo gihe niko kaje ku isonga mu kwesa imihigo ya 2019/2020 n’amanota 84%, akarere ka Huye ku mwanya wa 2 n’amanota 82.8% yarushije 0.4% akarere ka Rwamagana kaje ku mwanya wa 3.
Uturere 3 twa nyuma icyo gihe twose twari utwo mu ntara y’Iburengerazuba ari two Nyabihu ya 28, Karongi ya 29 na Rusizi ya 30 ifite amanota 50%, muri uwo mwaka akarere ka Rubavu kari kaje ku mwanya wa 18 n’amanota 67.8%.
Imihigo y’umwaka wa 2020/2021 isinywe nyuma y’uko Perezida Paul KAGAME yasabye ko uburyo yakorwagamo buvugururwa hakibandwa ku mihigo isubiza ibibazo bibangamiye imibereho myiza n’umudendezo w’abaturage.


text:
Akora akazi ku bumotari (Motari) ahetse umwana
Umugabo witwa John yatanywe umwana n’umugore we , icyakora ahitamo kurera umwana we mu buryo bwatangaje benshi ndetse benshi bavuga ko ari umubyeyi w’intangarugero abagabo bose bagakwiye gufatiraho urugero rw’urukundo ruhebuje rw’umubyeyi ku mwana we.
John akunze kwiyita Jeram avuga ko kuba afite umwana agomba kwitaho bitamubujije gukora akazi ke , cyangwa ngo ashake umukozi adafitiye ubushobozi , ahubwo yahisemo kugura ikoti rinini kuburyo iyo agiye mukazi ke buri munsi agendana umwana we.
John asnzwe akora akazi ko kumotara mu gihugu cya Tanzania , afite umwana ukiri muto arera wenyine , mu rwego rwo kudatererana umwana we cyangwa ngo amusigire undi atazi ahitamo gufata ikote rye agashyiramo umwana ubundi akirirwa akora akazi barikumwe .
Ababonye bwa mbere uyu mugabo ku mbuga nkoranyambaga bavuze ko uyu mugabo ari urugero rwiza rw’umubyeyi w’intangarugero abagabo bose bagakwiye kwigiraho, ibi babishingira kuba umugabo atarahise ashaka undi mugore cyangwa ngo abe umusongarere iaterwe ipfunwe no kurera umwana we.


text:
28/03/2020, Ikiganiro “Uko mbyumva ubyumva ute?” mutegurirwa kandi mukagezwaho na Tharcisse Semana.
Iyo usesenguye byimbitse ibibazo byugarije abaturage mu Rwanda, ukibaza imvo n’imvano ya byo n’impamvu nyakuri bidakemurwa n’ababishinzwe (ubuyobozi bwa Leta n’ubwo amadini), usanga impamvu nyakuri bikomeza kuba ikirundo cy’«akarengane k’ibihekane» bihekanye nk’uko umuhanuzi Segikubo Barafinda Fred yakunze kubivuga kugeza igihe FPR ihisemo kumucecekesha burundu imujyana i Ndera (mu kigo cy’abasazi aho ubu imwigiriza ho nkana imukorera iyicarubozo mu kumwuhira imiti y’indwara mu ibyo ukuri atarwaye) ari irari ry’inda na kamere ya muntu yoguhora ashaka kwireba we bwite, kwironda no kwigwizaho we n’abe gusa.
Ubu buhanuzi bwa Segikubo Barafinda Fred buje kwibutsa ibyo nyakwigendera Padri Charles Mudahinyuka (umuhimbyi w’indirimbo n’umuhanuzi mu bahanuzi mu gihe cye ) yakanguriraga urubyiruko rwo mu gihe cye ndetse n’icy’ubu arusaba kuba ba Munyaruka abandi bakareberaho uko umuntu aba inkerabigwi mu kugira ishyaka n’umuco w’urukundo nyakuri. Iyo mpanuro ya Padri Charles Mudahinyuka yayitanze muri iyi ndirimbo ye yise Mwana w’iwacu (kanda aho mu ibara ry’ubururu uyumve uhereye ku munota wa 3) aho agira ati: « U Rwanda rukunda abarukunda batarukubira mu nda, mwana wanjye uzabe mu beza. (…) uzakubaza ati: uri nde? uzamusubize uti: Ndi Munyaruka abandi bana bakanyoboka, si ndi icyangwe (…), nzakura ndi Inkerabigwi (…) ».
Uko mbyumva ubyumva ute ikomeje kwibaza kandi ikakubaza: hakorwa iki ngo «Ubumuntu, Ubuntu n’Ubupfura» – Impagarike n’Ubunyangamugayo : intégrité, droiture ou mieux encore l’exactitude morale (éthique et moralité) – bikomeje kuba ibihekane bihekanye n’inyuguti z’indagi gusa gusa… mu Rwanda, bihinduke ishuli ry’ibanze kandi ngombwa (école obligatoire) mu banyarwanda no mu miryango ya bo? Kiliziya (amadini muri rusange) n’itangazamakuru byakora iki ngo «akarengane k’ibihekane» bihekanye ka FPR-Inkotanyi gacike burundu mu Rwanda?


text:
Tender: ITANGAZO RIHAMAGARIRA GUPIGANIRA ISOKO kuri ADEPR Buyoga (Deadline: 14/04/2022)
The OrganizationÂ
The Organization
ADEPR Buyoga
ğ Tender Description Details
Application Deadline Provided
ADEPR
Region de GICUMBI
BUYOGA Parish
ITANGAZO RIHAMAGARIRA GUPIGANIRA ISOKO
Umushinga RW 0396 ukorera mu Itorero ADEPR Paruwasi ya BUYOGA urahamagarira ba Rwiyemezamirimo babyifuza kandi babifitiye ubushobozi gupiganira amasoko akurikira:
- Kugemura ibiribwa nâibikoresho byâisuku
- Kugemura no kwambika abana 276 imyenda yo kurimbana
- Kugemura no kwambika abana 276 umwambaro wo kwigana mu masomo yo kuwa gatandatu (project uniform)
- Kugemura no kwambika abana 276 imipira yo kwifubika mu gihe baje kwiga amasomo yo kuwa gatandatu.
Uwifuza gupiganira ayo masoko ashobora kuza gufata igitabo gikubiyemo amabwiriza agenga ipiganwa kuri buri soko ku Biro byâumushinga, amaze kwishyurwa amafaranga yâu Rwanda ibihumbi icumi (10.000 frws) kuri buri soko adasubizwa, agashyirwa kuri konti N° 552340956610176 iri mu mazina ADEPR BUYOGA iri muri Banki yâabaturage yâu Rwanda (BPR) yitwa ADEPR BUYOGA. Amabahasha yâipiganwa azakirwa kandi afungurirwe mu ruhame ku wa 15/04/2022 saa saba zâamanywa (13h00â) ku Biro byâumushinga. Nyuma yâiyo saha nta yandi mabahasha azakirwa.
Ukeneye ibindi bisobanuro yahamagara kuri Telefone 0788574700
Bikorewe i Buyoga, ku wa 01/04/2022
Rev. RUTEMBEZA FaustinÂ
Umushumba wa Paruwasi ya ADEPR BUYOGA
Please Apply for this Tender not later than 14th/ 04/ 2022
VISIT OUR SERVICES PAGE TO SEEÂ ALL OF WHAT WE OFFERÂ FORÂ YOU !!
ğ Reba Imyanya y’Akazi yose iri kw’Isoko ry’Umurimo mu Rwanda ğğ¾Â KANDA HANOÂ
ğ Reba Ibizamini byose by’Akazi biba byaragiye bikorwa kumyanya y’Akazi mu bigo bitandukanye unyuze hano : ğğ¾Â KANDA HANOÂ
ğ Injira muri Groupe ya WIDECareers ikugezaho Amakuru yizewe y’Imirimo itandukanye n’Akazi kari kw’Isoko Ry’Umurimo mu Rwanda , unyuze hano : ğğ¾Â KANDA HANOÂ
UBU Biroroshyeeeeeeeeeeeee , Witindaa, Saba Service ushaka kuri WIDECareers Group Ltd byihuse unyuze hano : ğğ¾Â KANDA HANOÂ
ğ¼ Interview Tips | Permanent TOP Ten (10) Interview Questions and how you can answer them , Click the Link to read more : ğğ½ https://widecareers.com/permanent-top-ten-10-interview-questions-and-how-you-can-answer-them/
52 All the time, 1 To day


text:
Gicumbi: Barasaba Perezida uzatorwa kubaha ibikorwaremezo
Dukeneye amashanyarazi n’ibigo nderabuzima mu tugari bitarageramo, ndetse n’imihanda ihuza imirenge cyane cyane uhuza Byumba- Rutare- Cyamutara, ibi ni bimwe mubyo abatuye Gicumbi bifuza kuri Perezida uzatorwa.
Abaturage banyuranye bo mu Mirenge ya Kaniga, Nyamiyaga, Rutare, Rwamiko, Nyankenke, Miyove, na Rubaya twaganiriye hari byinshi bifuza ku wuzayobora u Rwanda mu myaka 7 iri imbere.
Mu bikorwa Remezo
Abaturage bavuga ko bakeneye amazi meza cyane cyane mu misozi yo hejuru kuko ubu abayafite ari abegereye ku mihanda minini.
Barifuza kandi ko amashanyarazi yagera mu tugari atarageramo nko mu Tugari twa Kigabiro na Cyeru ho mu Murenge wa Rwamiko.
Barasaba kandi kubakirwa imihanda ihuza Imirenge cyane cyane mu Murenge wa Rutare bifuza umuhanda uhuza Byumba – Rutare- Cyamutara, ngo byaba byiza unashyizwemo Kaburimbo
Imbereho myiza
Kugira ngo imibereho yabo irusheho kuba myiza, abaturage bavuga ko bakeneye ikigo nderabuzima (Poste de santé) byibura mu Tugari zitarageramo.
Bakifuza ko gahunda z’Ubudehe na ‘Girinka’ zakomeza kandi zikarushaho kunozwa.
Hari kandi imiryango 14 y’Abasiganywe inyuma n’amateka bo mu Murenge wa Miyove nabo ngo bakwiye kubakirwa, dore ko kugeza mu miryango yabo igera kuri 22 ituye muri uyu murenge hamaze kubakirwa igera ku 8 gusa.
Abaturage kandi basaba Perezida uzatorwa gukomeza no kunoza gahunda ya VUP kandi bakajya bahembwa ku gihe.
Basaba kandi ko Ubeisungane mu kwivuza (Mutuelle de Santé) bwarushaho kongererwa imbaraga.
Kubera ko ngo hakiri imiryango myinshi ituye mu manegeka, abaturage basaba ko iyo miryango nayo yafashwa kujya mu midugudu
Mu burezi
Uburezi nka kimwe mu nzego ngo zibahangayikije, abaturage ba Gicumbi basaba ko Perezida uzatorwa yabongerera ibyumba by’amashuri.
Urubyiruko rughabwa amashuri y’imyuga, cyane cyane mu Mirenge nka Nyamiyaga, Cyumba, Rubaya, na Rwamiko.
Abaturage kandi basaba ko Leta yazareba uburyo abana bakomoka mu miryango itishoboye bajya bafashwa gufatira ifunguro ku ishuri.
Aha kandi, hari abasabye ko umushahara w’Abarimu cyangwa agahimbazamusyi byongerwa kugira ngo barusheho gukora akazi kabo bakishimiye.
Abanyagicumbi, by’umwihariko abo mu Murenge wa Miyove kandi ngo barifuza amashuri y’Ubuhinzi n’Ubwororozi.
Imiyoborere myiza
Kugira ngo imiyoborere irusheho kuba myiza muri Gicumbi, ngo umuyobozi w’Akagari akeneye Moto yamufasha kujya azenguruka mu midugudu bimworoheye, kuko ngo kubera imiterere y’aka Karere, hamwe na hamwe kugenda mu kagari kamwe usanga bigoranye.
Akagari kandi ngo gakwiye kongererwa abakozi byibura babiri bajya bafatanya n’abandi babiri basanzwe kugira ngo Serivise baha abaturage zirusheho kunoga.
Basaba kandi ko amahugurwa ahabwa abayobozi agamije kubigisha uburyo barushaho kwegera abaturage yakomeza.
Ubuhinzi n’Ubworozi
Mu birebana n’ubuhinzi n’ubworozi, Abanyagicumbi ngo bifuza kujya bahabwa ifumbire ku gihe byabafasha guhinga neza.
Barasaba imashini zabafasha kuhira mu mirima yabo, dore ko ngo mu igihe cy’izuba ubuhinzi busubira inyuma.
Abanyagicumbi kandi basaba kubakirwa amakusanyirizo y’Amata mu mirenge itandukanye dore ko ngo n’ubwo basa n’abateye imbere mu bworozi badafite amakusanyirizo y’amata ahagije.
Mu butabera
Mu bijyanye n’ubutabera, harasabwa guha Abunzi bose amagare yabafasha gukora ingendo bajya gukemura ibibazo by’abaturage mu bice bitandukanye, kuko ngo nubwo hari Abunzi bamaze guhabwa amagare hari n’abatarayabona.
Barasaba kandi ko hakubakwa inzu Abunzi bajya bakoreramo, kuko ngo kuba bakorera mu biro by’Utugari bitera akajagari.
Komite z’Abunzi kandi zirasabirwa kurushaho kujya babaha amahugurwa ku bigendanye n’amategeko kugira ngo barusheho kunoza akazi kabo.
Umuco na Sport
Mu birebana n’umuco na Siporo, Abanyagicumbi barasaba kububakira ibibuga by’imikino itandukanye kugira ngo impano z’abana babo zijye zibona aho zizamukira.
Barasaba kandi ko impano z’Abahanzi babo ndetse n’amatorero abyina ibya gakondo yashyigikirwa kandi akabungabungwa.
Mu mutekano
Mu birebana n’umutekano, Abanyagicumbi basaba ko abakora irondo barushaho kongerwa.
Basaba kandi ko byibura kuri buri kagari hashyirwa ushinzwe umutekano, byibura Umupolisi umwe ku biro by’Akagari, ku buryo ngo yajya afasha abanyerondo.
Evence NGIRABATWARE
UM– USEKE.RW/Gicumbi


text:
Gicumbi: Ababyeyi ntibumva kimwe ku kuba umwana yatunga agakingirizo.
Mu gihe hari ababyeyi bo mu murenge wa Bukure mu karere ka Gicumbi bumva ko gutunga agakingirizo ku mwana ari bumwe mu buryo bwamufasha kwirinda ingaruka ziterwa no gukora imibonanompuzabitsina idakingiye, hari abandi batabishigikiye kuko ari ukwishora mu ngeso mbi. Ubuyobozi bw’umurenge wa Bukure burasaba abatarabyumva guhindura iyi myumvire.
Agakingirizo, ni kimwe mu bikoresho byafasha buri wese kwirinda ingaruka yagira nyuma yo gukora imibonano mpuzabitsina idakingiye mu gihe kwifata byamunaniye. Hari bamwe mu babyeyi bavuga ko batakwemerera abana babo kugatunga ngo kuko byaba ari ukwishora mu ngeso mbi. Aho bavuga ko uwo bagasangana bamuhana bihanukiriye.
Uwimana Clementine n’abandi babyeyi bavuga ko baramutse babonanye abana babo agakingirizo banamukubita.Yagize ati ’’Jyewe namukubita agakingirizo ntabwo kemewe ku mwana aho niho bigira ingeso mbi…. ako gakingirizo aba ashaka ak’iki? Ni ugusambana ariko yabiretse yabibwiwe na nde gusambana?”
Ndahayo Froduard nawe ati ’’Namushoboye burya nanamucishaho akanyafu cyane nkamucyaha.”
Nyiraneza nawe ati ’’Nsanganye umwana agakingirizo mu myambaro ye namenya ko asambana nkamumerera nabi bikamuha isomo n’ubutaha ntazongere kugatekereza muri we.’’
Ku rundi ruhande ariko, hari n’abumva ko kuba umwana yatunga agakingirizo ari byiza, kuko byamufasha kwirinda mu gihe yaba agiye gukora imibonano mpuzabitsina.
Senzoga Emmanuel yagize ati ’’Nkanjye ku giti cyange nkamusanganye namenya ko ari umwana wasobanukiwe wamenye uburyo bwo kwirinda kuko n’ubundi mbere y’ubuzima habanza kwirinda ashobora kuba adafite ako gakingirizo ariko yananiwe kwifata akaba yatwara inda zidateganyijwe cyangwa se agahura n’ubwandu ariko ari umwana ugafite kabone n’ubwo yagwa mu mutego nta zindi ngaruka zaza nyuma y’uko yaba yawuguyemo.”
Murera Jean Paul nawe ati ’’Ahubwo nibyo bya mbere nibyo byiza agafite aho kugira ngo apfe kugenda gusa ni n’amakosa kugenda atagafite kuko ntuba uzi aho ari bujye ntiwamenya ibye ariko ajyanye agakingirizo ni nko kwitwaza akabando nk’aka mfite.”
Mukamana Olive yagize ati ’’Kugakoresha ni na byiza kugira ngo adasama inda zitateganyijwe.”
Umunyamabanga Nshingwabikorwa w’Umurenge wa Bukure, NKUNZABERA Silyvestre, arasaba abagifite imyumvire yo kumva ko kuba umwana yatunga agakingirizo ari ikibazo kuyireka, ahubwo ko mu gihe umubyeyi abonanye umwana we agakingirizo akwiririye gutera intambwe akamuganiriza.
Yagize ati ’’Umubyeyi utekereza ko umwana we aramutse acitswe ashobora kwikingira agakomeza kumugira inama jye ntekereza ko ari we waba ari mu murongo mwiza naho kuvuga ngo umwana afite agakingirizo yamukubita ntabwo yaba akemuye ikibazo ahubwo yamuteza ikindi ahubwo yabanza akamwigisha.”
Ibyavuye mu bushakashatsi bwakozwe n’umuryango utari uwa Leta wita ku buzima (Health Development Initiative-Rwanda byagaragaje ko 13% gusa by’abana biga mu mashuri yisumbuye b’abakobwa bari hagati y’imyaka 15-19 bakoze ubusambanyi ngo aribo gusa bakoreshaga agakingirizo mu mwaka wa 2011.
Umwaka ushize wa 2020 u Rwanda rwahawe udukingirizo tw’ubuntu tugera kuri miliyoni enye naho buri mwaka hakaba hatangwa udukingirizo turenga miliyoni 600 hirya no hino ku Isi. Mu gihe agakingirizo kaba gakoreshejwe neza n’urubyiruko rwananiwe kwifata, byagabanya umubare w’abagirwaho ingaruka n’imibonano mpuzabitsina idakingiye zirimo inda zitifujwe.


text:
Mbere y’uko uyu mwaka wa 2018 urangira, Alex Dusabe agiye gukora igitaramo cy’imbaturamugabo yatumiyemo abaririmbyi batandukanye bakunzwe n’abatari bacye. Kugeza ubu harabura iminsi ibarirwa ku ntoki iki gitaramo kikaba.
Alex Dusabe ukunzwe mu ndirimbo zinyuranye zirimo; Ni nde wamvuguruza, Mfite umukunzi, Umuyoboro, Kuki murira n'izindi nyinshi agiye gukora igitaramo gikomeye mu ntego nyamukuru yo kurwanya ibiyobyabwenge. Ni igitaramo cyiswe 'Yesu Kristo ni imbaraga zibatura by'ukuri' kizaba ku Cyumweru tariki 30/12/2018 kibere mu mujyi wa Kigali ku Kimisagara kuri Maison des Jeunes (mu kibuga) kuva saa munani z'amanywa kugeza saa mbiri z'ijoro.
Alex Dusabe yateguye iki gitaramo ku bufatanye na ADEPR Kimisagara. Kwinjira ni ubuntu ku bantu bose. Kugeza ubu harabura iminsi mbarwa iki gitaramo kikaba dore ko kizaba mu mpera z’iki cyumweru turimo. Alex Dusabe yabwiye Inyarwanda.com ko intego y'iki gitaramo ari ukurwanya ibiyobyabwenge byabase abantu benshi cyane cyane urubyiruko. Ngo azashimishwa cyane no kubona benshi bava mu biyobyabwenge bakakira Yesu Kristo nk’umwami n’umukiza wabo.
Abazitabira iki gitaramo bazaririmbirwa n'abahanzi barimo; Alex Dusabe, Dominic Ashimwe na Papi Clever. Hazaba hari kandi n'amakorali akunzwe n'abatari bacye arimo; Korali Shalom yo muri ADEPR Gakinjiro na Korali Siloam ya ADEPR Kumukenke. Buri wese uzumva iyi nkuru nziza yahawe ikaze muri iki gitaramo ndetse asabwa no kurarika abandi.
Igitaramo cyo kurwanya ibiyobyabwenge cyateguwe na Alex Dusabe
UMVA HANO INDIRIMBO 'MFITE UMUKUNZI' YA ALEX DUSABE


text:
Kuwa 23 Kamena, mu mujyi ukomeye wa New York, umushumba A.R. Bernard aratanga ibisubizo by’uburyo bwo kurwanya akarengane mu matorero ndetse n’umuryango mugari muri rusange.
Aganira n’ikinyamakuru Christian Post, Pastor Bernard yavuze ko ari ngombwa kurebera hamwe byimazeyo amateka y’ivanguramoko muri Amerika n’uburyo byageze ku itorero ry’i Burengerazuba (Western Church)
Pastor Bernard avuga ko hari bamwe badashaka kureba ku mateka y’ahashize bakagira bati:" Ni byiza tugomba gutangirira hano tukubaka ejo hazaza" Ariko iyo utumva ejo hashize, ushobora kujijwa kuri uyu munsi bitewe n’uko utamenye intangiriro.
Uyu mushumba yasobanuye ivanguramoko icyo aricyo ati: "Ni ikintu cyubatswe n’ abantu kuva mu myaka 600 ishize mu bwami bw’i Burayi." Muri Amerika, ubucakara bwari gahunda y’ubukungu kandi byari ngombwa ko habaho ivangura rishingiye ku moko kugira ngo hashyirweho gahunda yahaga ingufu abazungu bakaba hejuru".
"Iyo ufite gahunda y’ubukungu ishingiye ku mirimo y’agahato y’abacakara kandi ugatwarwa nayo, biba ari ikibazo gikomeye, nibyo byabaye mu gihe cy’icuruzwa ry’abacakara " Ibi ni bimwe mubyo Pastor Bernard yagarutseho.
Pasiteri w’imyaka 66, wagizwe umwe mu bantu 50 bakomeye mu mwaka wa 2018, akomeza agira ati: "ikibazo gihari ni ukutagira inyigisho zivuga ku cyaha" aho abavugabutumwa benshi bemeza bati: "icyaha kiba mu muntu gusa ku giti cye, iyo uwo muntu akijijwe byakemura ibibazo byose"
Yakomeje avuga ko icyaha ubwacyo kigaragarira mu muntu ariko kikagaragarira no mu muryango mugari. Aravuga ati: " Niba tutarwanya icyaha ku muntu ku giti cye ndetse no mu muryango mugari, bizagenda bite uwo muntu nakizwa? Bivuga ko mu muryango mugari nta kintu kizahinduka.
Bernard yakanguriye yavuze abantu kudatesha agaciro akamaro k’isengesho:
"Turabizi ko kuri iyi si hariho ibikomangoma n’ububasha bigira uruhare mu kumenyesha, gushyiraho abantu , inzego na Guverinoma binyuze mu buriganya, mu kajagari, mu karengane. Amasengesho arakomeye kuko ahindura ikirere, kandi ntitugomba na rimwe gupfobya imbaraga z’ikirere (atmosphere) kuko ikirere gitera ibidukikije kugira ngo ibitangaza bibe. Bityo dusenge ubudacogora."
Ubundi buryo Pastor Bernard yavuze itorero ryakoresha mu rwego rwo guhashya ivanguramoko:
Ubuvugizi:
Hariho politiki, hariho amategeko yemewe ashyirwaho ashimangira ivangura, guhezwa no kwamburwa uburenganzira. Icyakorwa ni ukunganira politiki izana uburinganire, ubutabera, ikuraho ivangura, guhezwa no kuvutswa uburenganzira.
Gukora:
Aha umuntu akwiye kuba ijwi ry’impinduka agakora ibishoboka byose ahari ivangura agaharanira kuhubaka ubumwe n’amahoro. Ikindi ni ugukora ibikorwa bihuriza hamwe abenegihugu bityo ukagaragaza ko wanze ubusumbane.
Ugomba kumenya inzira yawe:
Ntabwo abantu bose bahamagariwe ibi byose. Birashoboka ko umuntu umwe yahamagariwe gusenga, undi agatera imbere, undi akaba umwunganizi. Ni ngombwa ko umenya umuhamagaro wawe, ko wujuje ibisabwa kuri wo atari ugupfa guhubuka.
source: christianpost.com


text:
Hari abemeza ko igihugu kibona abayobozi bagikwiye. Iyo mu gihugu nta bantu bakunda ukuri bigaragaza, gishobora kubakira politiki ku kinyoma bigakunda. Iyo nta bantu bashyira mu gaciro bareba kure kandi b’inyangamugayo amahano ashoboka yose ashobora kukigwira.
Birababaje kubona ubutegetsi bwishimira kugira abaturage b’injiji. Burundamo ingengabitekerezo y’ikinyoma n’ubuswa. Ubundi ukabarinda kumenya ibiba ku isi. Bakarota ko bari muri paradizo , ko igihugu cyabo ari icya mbere muri byose. Ko amahanga yose aza kwigira ku Rwanda. Singapuru ya Afrika
Amashuri akiyongera,abaminuje bakaba akangari, ubuswa n’ubujiji bikarushaho kwimonogoza. Ubundi tukinjiria 2020 mu nzozi. Abitwa ko ari injijuke, inararibonye bakabeshya kurusha uko bahumeka muri raporo z’urudaca zerekana ko ubukungu bwateye imbere. Rubanda Afrika yayimajije amaguru bose barabaye ba “Musuhuke”.
Nkunzuwimye
Hari abibwira ko iyi mvugo itakijyanye n’igihe kuko twasezereye ingoma ya cyami n’ingoyi mbi ya gihake. Nyamara iyo witegereje mu mitwe y’abanyarwanda benshi ubuhake buracyarimo. Kubaho ni ukuyoboka. Kirazira kuvuguruza umutware. Irivuzumwami. Uvuze ibinyuranye n’iby’umutware bamufata nk’umwiyahuzi. Ni mu gihe kandi muri iyi myaka makumyabiri ishize uwashatse wese kuvuga ibinyuranye n’ibyo Inkotanyi zibona ntibamenya ikimukubise cyangwa ikimuriye. Ingero ntizibuze. Guhera mu mudugudu kugera mu Rugwiro abo ingoma imaze kumira ni benshi. Mu Rwanda kirazira kwitekerereza hari abashinzwe gutekereza abandi bakabishyira mu bikorwa cyangwa bakimuka. Ushobora gukora icyo ushaka ariko kirazira gutekereza no gushyira mu gaciro batabikubwiye.
Urwishe ya nka ruracyayirimo
Mu mateka y’u Rwanda twagize abami b’abasazi n’abasinzi. Iyo umwami yasaraga cyaraziraga kumuvuguruza ngo kuko ari umwami. Akikorera iby’abasazi akarimbagura abantu uko yishakiye kubera ubusazi bwe cyangwa ubusinzi . Ni amahano kwerekana ko umwami yasinze cyangwa yasaze. Igihugu kikayoborwa n’umusinzi cyangwa umusazi izuba riva.
Ingero ni nyinshi, Mazimpaka yageze n’aho yica umwana we bwite, Musigwa ngo yaganirije abagore be. Cyilima Rujugira, undi muhungu we, na we iyo adahunga yari agiye kumurahira iyo twinikaga. Uko yapfuye asimbukiye urutare ngo ni ikiyaga, bagatinya kumubuza ngo kuko yari umwami bitwereka amahano ashobora kugwira abemera “irivuze umwami”. Ntibikadutangaze iyo umuntu arimbura imbaga yarangiza akabyigamba, akababazwa n’uko umujinya utashize agakomerwa amashyi.
Rwabugiri utari umusazi ariko bivugwako yari umusinzi byabuze urugero,yirirwaga akindagura abantu kugera no ku bikomangoma. Nyamara byari bizwi ko inzoga ari imfura ikanyobwa n’indi. Ntumbaze niba ubwo Rwabugiri yari imfura. Kuba utari imfura ukaba umwami ni “icyondo mu ishashi”.
Abazi imibare bahamyako Rwabugiri yaba yarishe umubare munini w’abanyarwanda ugereranije n’uko abari batuye u Rwanda icyo gihe bari hasi ya miliyoni imwe . Iyo wongeyeho abaguye ku Rucunshu, abishwe na Kabare , Ruhinankiko na mushiki wabo nyuma yaho, usanga kumena amaraso mu Rwanda ari akarandabazimu. Urwishe ya nka ruracyayirimo. Iyo umuyobozi yidoga kwica no kurimbagura abantu agahabwa amashyi n’abanyamadini , impuguke,abahanga n’ abanyabwenge benshi bo mu gihugu ubona ko isuku igira isoko.
Hari ubwo umuntu yakwibwira ko ibyo ari ibya kera abantu batarajijuka. Reka da abanyarwanda muri rusange bifitemo ubuhake. Uhereye ku bize. Nta burenganzira bubaho kirazira kuvuguruza umuyobozi. Ibi bigira ingaruka nyinshi mu buzima bw’igihugu. Umuyobozi ntayobora kubera guharanira inyungu za rubanda ahubwo aharanira inyungu z’uwamugabiye. Nta matora abaho habaho kugabana. Ni nayo mpamvu twirirwa twumva inyerezwa ry’umutungo ku nzego zose. Aho bakurikiza amategeko n’uburenganzira bw’abantu unyereje umutungo wa rubanda arawuryozwa. Aho imyumvire y’ubuhake yacengeye mu mitwe y’abantu ibyo ntacyo bitwaye icya ngombwa ni ukurengera inyungu z’uwamugabiye. Iyo bimunaniye baramunyaga yareba nabi akanatangwa. Kuko aba ahemukiye (agomeye), uwamugabiye.
Itegeko Nshinga cyangwa igihango
Gufata u Rwanda nk’igihugu kigendera ku mategeko ni ukubaza amenyo y’inkoko ureba umunwa wayo. N’ubwo ibi Inkotanyi ari byo zaje ziririmba yari amareshyamugeni. Iyi turufu yarariye kuko abanya politiki batagira ingano bayirukankiye, ubu bakaba batubwira ngo barashutswe. Nyamara imbaga y’abanyarwanda abahutu n’abatutsi bazize ubwo buswa n’inda mbi by’abashutswe.
Mu Rwanda ntihaba amategeko haba igihango. Kandi igihango kiba hagati y’abagabiranye kirenze kure amategeko tuzi. Ari nayo mpamvu iyo winjiye mu buyobozi bw’Inkotanyi hari indahiro ugira y’igihango. Abazi iyo ndahiro y’inkotanyi bazatubwira. Gusa kubigaragara inkurikizi z’iyo ndahiro zo ziraboneka: n’inzigo n’ibitambo. Mu gihugu kigendera ku ngengabitekerezo y’ubuhake nta muyobozi ukosa cyangwa ngo yibeshye keretse iyo bibonywe n’uwamugabiye.
Abazanye Republika bari he?
Umwanzuro
Nkatwe urubyiruko rwibona muri mouvance ya « Nouvelle Generation » dukwiye gukora ibishoboka byose tukipakurura imyumvira ya gihake no guhakirizwa yokamye ababyeyi n’abasokuruza bacu . Tugomba rwose gushyira imbere indangagaciro yitwa » Freedom » akaba ariyo duharanira ndetse tukitegura no kuba twayimenera amaraso yacu. Ukwishyira ukizana kuri buri mwenegihu ni zo ngufu zadufasha kubaka Ejohazaza hanogeye buri wese muri twe . Ninde wakwifuza kuzaraga abo abayaye ikiziriko cy’ingoyi nk’iyi ya FPR-Inkotanyi ???
SHIMWA Aurore


text:
Imashini ikora IPL ifite imashini 2
Ibicuruzwa birambuye
Ibicuruzwa
Ihame ry'akazi
Ihame ryo kuvura Igikoresho gikomeye cyo kuvura urumuri rwinshi: Uburebure bwinshi bwumurambararo hamwe namabara yagutse yakozwe nurumuri rwinshi rwinshi rwinjira muri epidermis rukagera kuri dermisi.Mugukora kuri selile idasanzwe ya pigment hamwe nintego yimitsi y'amaraso, IPL ishonga pigment idasanzwe, igafunga imiyoboro idasanzwe, kandi igatera imbaraga za kolagen.Noneho, fibre ya elastique izongera guhindurwa kandi ingaruka zo gukuraho pigment no kuvugurura uruhu bizagerwaho.Ubu buvuzi burihariye, ibimenyetso birakaze kandi imbaraga zirahagije.
Hashingiwe ku ihame rya Photothermy yatoranijwe, ni ukuvuga urumuri rwinshi rwinshi rufite uburebure bwa 690/560/420 ~ 1200nm, ruzinjira muri dermis, granules idasanzwe idasanzwe no guhagarika misa ikurura urumuri na pigment bizakemuka.Imyanda imwe ikemuwe izakurwaho kandi imyanda izakurwa mumubiri na fagocytes.Nyuma yiminsi 5-14, hyperpigmentation izaba isobanutse kandi isanzwe.SHR bisobanura Gukuraho Umusatsi.Yemera Optimal Pulse Technology (OPT), nuburyo bwiza bwo gukoresha urumuri rwinshi rwo gukuraho umusatsi no kuvugurura uruhu.Ihame ryakazi ni ugushyushya dermis kubushyuhe bugenewe buhoro buhoro, ubushyuhe bwintego bwangiza imisatsi kandi bikabuza gukura.
Ikoranabuhanga rya E-Light ririmo IPL na Radio Frequency.Kunoza umutekano nuburyo bwiza bwo kuvura.Mugihe uhitamo gahunda yo gukuramo umusatsi, urumuri rwinshi ruzasohoka rumurika mugihe gito.Amashanyarazi ahinduka ubushyuhe, agabanya burundu umusatsi.
Imikorere:
SR ni iyo kuvugurura uruhu, gukuraho ibibyimba, inenge, acne, pigmentation
HR ni iyo gukuraho umusatsi byanze bikunze
VR nugukuraho imitsi
-Uburyo bwa IPL busanzwe:
Ku gipimo gito kandi giciriritse n'umusatsi muremure.
- Gukuraho umusatsi mwiza (SHR) :
Ahantu h'ubwoya kandi bunini, nk'ingingo, igituza , inyuma , ukuboko n'ubwanwa.
- Fly Point (FP)
Kubito, byoroshye kandi bigoye kuvura uduce, nkigice cyo hejuru cyiminwa imbere yugutwi.
Ibyiza
(1) Ingufu zukuri, ikosa <5%
(2) Uburyo 3: Ubwoko bwa IPL busanzwe, FP (Fly point) uburyo, SHR uburyo
(3) Amashanyarazi ya IPL hamwe na voltage ya 2000W, inshuro yo gusohora amashanyarazi: 1Hz
(4) Gukonja cyane, voltage 100W
(5) 10.4 cm ya ecran ya ecran
(6) Umutwe muto kandi mwiza wo kuvura
(7) TDK-Lambda 2000W
(8) Indimi 5 zirimo Icyongereza
Icyemezo
Ibisobanuro
Gusaba
(1).Gukuraho umusatsi usobanutse
(2).Kuvugurura
(3).Kugabanya inkari, gukomera k'uruhu
(4).Gukuraho acne
(5).Kunoza ubuhanga bwuruhu
(6).Kurandura ibikomere by'amaraso
(7).Kuraho ibibyimba, pigmentation n'inenge
Ingaruka
Ibibazo
(1) .Q: Nzakenera kuvura bangahe?
Igisubizo: Ingano yubuvuzi isabwa izatandukana kubantu ndetse n’ahantu ho kwivuriza.Kubantu benshi impuzandengo yumunani kugeza kumunani basabwa kugabanya burundu umusatsi muri bikini cyangwa munsi yintoki.Ibintu bitandukanye biza gukina numubare wubuvuzi nkamabara yimisatsi yawe nuruhu rwawe, hamwe nibintu nkurwego rwa hormone, ingano yimisatsi nubunini bwimisatsi.
(2).Ikibazo: Birababaza cyangwa ntibibabaza?
Igisubizo: kutababara , Gusa wumve ushushe gato
(3).Ikibazo : Uburyo bwo kubungabunga iyi mashini?
Igisubizo: Ukeneye gusa koza umutwe nyuma yo kuvura no kongeramo amazi yatoboye buri kwezi.


text:
Umunyamabanga wa Leta muri Minisiteri y’Ubutegetsi bw’Igihugu ushinzwe imibereho myiza y’abaturage, Ingabire Assumpta, yavuze ko rurhare rw’abakorerabushake ari ingenzi mu gutera imbere k’umuturage.
Yabigarutseho kuri uyu wa Kabiri ubwo yaganiraga n’urubyiruko rw’abakorerabushake b’Intara y’Amajyepfo bari mu mahugurwa mu kigo cya Polisi y’u Rwanda i Gishari ku ngingo “uruhare rw’abakorerabushake b’urubyiruko mu iterambere ry’abaturage.”
Yagaragarije urubyiruko ibyo rukwiye kureberaho mu kumenya niba umuturage ateye imbere, birimo kuba afite ubushobozi n’ubumenyi bwo kwiteza imbere n’Igihugu; ibimubeshaho nkenerwa buri munsi; ubuzima bwiza anashobora kwivuza mu gihe arwaye.
Ikindi ni icyizere cyo kubaho we n’abamukomokaho; uruhare mu musaruro mbumbe w’Igihugu, umusaruro umutunga ndetse agasagurira n’amasoko; iterambere rusange ritangirana n’umuturage.
Ati: “Kuva mu mwaka wa 2013, ibikorwa byagezweho n’abakorerabushake bibarirwa ku gaciro k’amafaranga y’u Rwanda asaga miliyoni 630. Ibi bikorwa byose bigaragaza ko mushoboye kandi Leta ibatezeho byinshi”.
Umunyamabanga wa Leta, Ingabire kandi yagaragarije urwo rubyiruko byinshi Leta y’u Rwanda ikora kugira ngo umuturage atere imbere.
Harimo kubaka amashuri, gutuma abana bose biga; kubaka amavuriro kugira ngo indwara n’ibyorezo bihashywe; kubaka ibikorwa remezo nk’amasoko, imihanda, inganda, ingomero, imiyoboro y’amazi n’ibindi.
Kugeza ku baturage ibyo bakeneye harimo na nkunganire mu by’ubuhinzi, lisansi, gushyiraho ingamba zoroshya ishoramari rigatanga akazi ku bantu benshi ndetse n’indi mishinga migari, ibigo by’imari, gufasha abatishoboye kurusha abandi kugira ngo bave mu bukene.
Yanagarutse ku ruhare rw’abakorerabushake abagaragariza ibigikenewe kuri bo.
Yagize ati: “Uruhare rwanyu tugikeneye ni ukumenya amahirwe ari aho mutuye, no gutanga inama y’uburyo abyazwamo umusaruro; kuba ku isonga mu gutuma imishinga y’amajyambere igera ku musaruro witezwe; kutaba ba ntibindeba mu gihe imishinga icunzwe nabi no kubigeza ku nzego.
Kwegera abaturage mubaha ubumenyi mu birebana no kwikorera imishinga ibyara inyungu, nyuma yo kuganira mukumva ibyifuzo byabo; kuba ku isonga mu guharanira guca akarengane gakorwa n’abayobozi ba Koperative n’ibindi”.
Urubyiruko rwasobanuriwe ko mu kubaka igihugu bagomba kurangwa n’indangagaciro zirimo ubumwe n’ubunyarwanda, gukunda igihugu, gukorera mu mucyo, kurwanya ruswa n’icyenewabo, gukora cyane, kudasigana, kutaba ba ntibindeba, kwemera kubazwa ibyo bashinzwe, ikinyabupfura no kwiyubaha.


text:
Inyigisho yo ku Cyumweru cya 23 gisanzwe, Umwaka A
Ku ya 07 Nzeli 2014
Amasomo matagatifu: 1. Ez33, 7-9 &Za 94(95), 1-2, 6-7b, 7d-8ª .9 2. Rm13, 8-10 3. Mt18, 15-20
Bavandimwe, mu isomo rya mbere turazirikana uburyo umuhanuzi Ezekiyeli yashyiriweho gucungira no kureberera Umuryango w’Imana. Agomba kureba neza, akamenya ibyonnyi byugarije Umuryango, ari ibiri imbere muri wo, ari n’ibituruka hanze. Agomba guhora awuburira, akawufasha kwirinda no gukumira ikibi. Ibi arabyitangira wese agira ngo hatagira upfa azize kutamenya, kutagirwa inama no kutaburirwa. Uhoraho ubwe ni we wamwihereye ubu butumwa: “Nawe rero, mwana w’umuntu, nagushyiriyeho kuburira umuryango wa Israheli” (Ez33, 7). Umuhanuzi agomba kwirinda gukabya, gupfobya cyangwa kwirengagiza nkana ubutumwa Imana ubwayo yitangiye. Agomba kubutanga uko bwakabaye: Igihe cyose uzaba wumvise ijambo rivuye mu kanwa kanjye, ujye ubaburira mu kigwi cyanjye (Ez33, 7). Ibi biragaragaza rwose ko abashumba bacu bagomba kuvugira Imana, bakavuga Imana, bakavuga mu izina ryayo nk’aho ari yo ubwayo yakwivugiye. Pawulo yagiraga ati: ubu duhagarariye Kristu nk’aho ari Imana ubwayo yabashishikaje muri twe, ngaho rero turabinginze mu izina rya Kristu. Uwumvira ubutumwa bwiza agezwaho n’abagaragu ba Kristu ni Kristu ubwe aba yumviye kandi aba arokoye ubuzima bwe, ubuhinyura ni Kristu aba ahinyuye kandi ni we uba wiyishe (Reba Mt18, 17 na Igitabo cy’Umukristu indirimbo N2).
Umuhanuzi nyawe ntiyivuga ibigwi, avuga Imana kandi agatanga Imana
Ikindi kandi umuhanuzi nyawe ntiyikura mu mubare w’abakeneye gucungurwa. Njya ntangazwa n’abantu bajya kurarika abandi ngo baze bakizwe, bakitwara nk’abagezeyo cyangwa nk’abaturutse mu gihugu cy’abatagatifu baje gusura abanyabyaha bapfiriye iyo! Ibi si byo! Umuhanuzi ntiyigisha ibigwi bye! Ntiyigisha ibyo yashoboye cyangwa yigomwe cyangwa yihannye cyangwa yaretse! Ibi n’aho atabisakuza, iyo yahuye na Kristu koko, birigaragaza kandi akaba ari bwo bifasha benshi. Nta kugenda usakuza ngo nimumvire mu nzira njye narakijijwe! Munyitondere, ntimubwire ibipfuye amaso kuko njye nakijijwe! Ibi bishobora kugeza umuntu ku bwirasi no kwikuza! Aha tubyumve neza: si amagambo y’umuhanuzi ahindura imitima y’abandi. Ni Roho w’Imana wihindurira abe, mu gihe runaka ku rugero rw’uko bamukinguriye imitima yabo akayihindura mishya. Umuhanuzi we asabwa gutumikira Imana kandi nawe akihatira kuyobora ubuzima bwe mu gushaka kw’Imana. Agomba kureka Imana ikamwigarurira. Umuhanuzi ni nka Yohani Batisita wahamyaga ko we ari ijwi (écho, la voix), ko Jambo w’ukuri ari Yezu Kristu Ntama w’Imana ukiza ibyaha bya muntu akatugira abana b’Imana. Mbese Imana niyo yivugira, ikiyigishiriza, igahwitura abayo maze “bikomonganira”-bikirangira- mu bashumba ba Kiliziya no mu babatijwe bose, bikabona kugera ku muryango w’Imana wose no ku muntu ku giti cye. Ntitugasimbure Imana twivuga ibigwi.
Twese ababatijwe twagizwe abahanuzi muri Kiliziya
Ivanjili ya none (Mt18, 15-20), iratwereka twese ababatijwe ko twagizwe abahanuzi. Tugomba twese kuvuga Imana yatwihishuriye muri Yezu Kristu kandi tukanagira abandi inama nziza mu izina ryayo. Yezu Kristu aratwereka agaciro rudasumbwa ka Kiliziya mu kugarura mu nzira nziza abacumuye.
Bitewe n’urukundo rwa Kristu ruduharanya, umuvandimwe ntagapfire mu cyaha turebera. Umukristu ahamagariwe gukosora ibyo Gahini yishe igihe yihakanye umuvandimwe we Abeli. Uri umurinzi w’uwo mubana, mukorana, muturanye (Soma Intg4, 9). Si ku busa Imana yaguhaye kuvukira i bunaka, mu gihe runaka, ugaturana na ba kanaka, ukabana na ba kanaka…si impanuka! Turamenye ntitukajye tubikerensa. Byose Imana yabiteguye kubera twe no kugira ngo dukire kandi dukize. Ni umuhamagaro w’Imana. Imana yarabaguhaye ngo ubabere ikimenyenso cyo kurokoka. Uri umurinzi wabo. Ntibagapfire mu butindi bw’icyaha kandi uri umukristu wabonye ubuzima bw’ukuri kwa Bugingo budashira Yezu Kristu. Na we rwose wikwisuzugura uri Umwogezabutumwa. Tangira ubu: ntugategereze kuba Padri, Musenyeri cyangwa Papa, umubikira se cyangwa undi wihaye Imana. Niba warabatijwe wahawe iyo ngabire yo kuburira abantu, ukabacuza Nyakibi, ukabimikamo Yezu Kristu Umwana w’Imana nzima.
Intwaro za ngombwa…
Yezu aradusaba urukundo kandi aranaruduha kugira ngo tubone kwegera abandi tubagira inama. Urukundo, ibanga n’ubwiyoroshye ni intwaro za ngombwa mu gukosora uwacumuye. Indi ntwaro, ni ukumufata nk’umuvandimwe mbere yo kumwegera wamufashe nk’ibandi, umugome, umunyabyaha cyangwa se ruharwa. Icyo uharanira ni ukwimika no kuramira ubuntu bwe, ubumuntu n’ubuvandimwe. Nta kuba nka wa musirikari witiranya icyaha n’umunyacyaha; yarasa, agahitana umuntu agira ngo yarashe icyaha! Ni ngomba kuri twe abakristu guhitana icyaha, uwagikoze-umuvandimwe-akarokoka. Ibi ndabivugira ko hari ubwo abavandimwe bajya kugira inama uwacumuye, bakamutera ibibazo n’ibikomere byinshi kuruta ibyo yashyizwemo n’icyaha. Iyo urangiza ibiruta ibyo wari gukiza, ikiruta ni ukurorera akaguma uko yari ari!
Muri Kiliziya kugirana inama, guhanana no gukosorana bisaba ubudacogora, kwiyumanaganya no kugira ibanga. Nta gutaranga no kwanika umunyabyaha. Yezu ntiyigeze agirana ibibazo n’abanyabyaha babyemera. Yagiranaga ibibazo n’abibwira ko bafite ubuzima kandi barapfuye bahagaze! Dusabe umutima ukunda kandi wiyoroshya nk’uwa Yezu. Yiyemeje kurengera abanyabyaha –twebwe- “adukingira ikibaba” kandi azi amabi yacu, ntiyadutamaza agira ngo tumugarukire twiyambaze kandi twamamaze impuhwe ze.
Turi abaganga ba roho: twemere kuzuzanya no gutanga “transfert” tugamije gukiza
Yezu aratugira inama ko niba umuvandimwe umugiriye inama ntakumve, ubyongorere undi muntu umwe wizeye kandi wa wundi yibonamo. Hano Yezu aratwereka agaciro k’imiryango ya Agisiyo Gatolika n’andi makoraniro y’abasenga. Koko aho babiri cyangwa batatu bateraniye mu byiza aba ahari. Barasenga, bakagirana inama, bagahanana bigakunda. Twese ababatijwe Yezu yatugize abaganga. Umuganga burya ntavura indwara zose! Hari izirenga ubushobozi bwe, bigatumwa yohereza umurwayi kuri mugenzi we (transfert )! Ariko akora idosiye akagaragaza icyo yamukoreye, imiti yamuhaye, n’aho yagarukiye. Yezu ati “natakumva, uzashake umuntu umwe cyangwa babiri….Niyanga kumva abo abo ngabo, ubibwire ikoraniro” (Mt18, 16-17). Iyo bigeze ku ikoraniro ryose, abaganga ba roho bamuhuriraho bagashyira hamwe ubumenyi, ukwemera, ukwizera n’urukundo bagashakira umuvandimwe umuti wamukiza.
Yezu aremeza ko Indwara idakiriye muri Kiliziya-mu ikoraniro- nta handi yakirira! Niba idakize, biba byaturunze ku murwayi wafunze umutwe n’umutima, akanga imiti! Yezu ati “niyanga kumva ikoraniro, abe akubereye nk’umunyamahanga n’umusoresha. Ndababwira ukuri: ibyo muzaba mwaboshye mu nsi byose, bizabohwa no mu ijuru; n’ibyo muzaba mwabohoye mu nsi bizabohorwa no mu ijuru” (Mt18, 17-18). Ibi bivuze ko Kiliziya nta we iboha, nta we ica, nta we yirukana, nta we iheeza, umuntu ni we wiboha, ni we wibuza ubugingo bw’iteka.
Twanzure dushimangira ko muri Kiliziya turi abavandimwe. Buri wese nabere undi umurinzi, amurinde icyaha n’urupfu rwacyo, amugeze kuri Yezu Kristu. Tuzirikane ko nta kwibeshya ngo twaba abatagatifu twahunze Kiliziya. Hari abibeshya ko bashobora kuba beza basengeye iwabo mu ngo, ibya Kiliziya ntibabikozwe! Yezu yagennye ko Umuryango-Kiliziya-uba urubuga rudasumbwa tuboneramo umukiro n’ubuzima bwuzuye bw’Imana. Ni muri Kiliziya duhamirizamo ko turi abavandimwe n’abasangira-ngendo Kristu abereye umutwe. Muri Kiziya niho Yezu atuye mu bavandimwe bahura barenze umwe bagasengera hamwe, bagasaba Data icyo bashaka. Data agaba byose no kuri bose abinyujije muri Kiliziya. Byongeye muri Kiliziya basangira byose mu izina rya Yezu Kristu, akaba ari no muri yo bahabwa ubutumwa bwo kunga no kurokora bagenzi babo baguye mu cyaha. Turamenye nitwumva ijwi ry’Imana rivugira muri Kiliziya, ntidukomeze kunangira imitima yacu.
Bikira Mariya adufashe kumva no kumvira Kiliziya ya Kristu n’abayo idutumaho.
Padiri Théophile NIYONSENGA
NIMWAKIRE UBUTUMIRE: KIBEHO-PARIS 2014 – “Marie au pied de la Croix” (kanda aha)


text:
Kubaza Pricelist
Kubibazo bijyanye nibicuruzwa byacu cyangwa pricelist, nyamuneka udusigire imeri hanyuma tuzabonana mumasaha 24.
- Uzuza ibicuruzwa byuzuye byumurongo wibikoresho bya AC.Intelligent AC yishyuza ibikoresho biteza imbere, kubyara no kubungabunga, guha abakiriya ibisubizo byuzuye byo kwishyuza
- Amashanyarazi ya AC atinda kwishyurwa gahoro, ingufu za AC ziva kuri sitasiyo ya char charger zinyura ku cyambu cya AC zishyiraho AC hanyuma igahindurwa na charger yo mu ndege ikagira ingufu nyinshi za DC ikoresheje ACDC kugirango yishyure bateri.Igihe cyo kwishyuza ni kirekire, muri rusange mu masaha 5-8, bateri yumuriro wikinyabiziga gifite amashanyarazi yuzuye yuzuye kugirango yishyure nijoro.
- Kwishyuza DC birihuta cyane, aho imbaraga za DC ziva kumashanyarazi zishyirwa kuri bateri.Kwishyuza byihuse bikorwa hifashishijwe amashanyarazi ya DC ashingiye kubutaka hejuru ya DC, yishyuza kugeza 80% hamwe nigihe cyo kwishyuza cyiminota 20 kugeza kuminota 60.Mubisanzwe, kwishyuza byihuse bikoreshwa mukuzuza amafaranga mugihe igihe kiri.


text:
Rusizi: Umugabo bamufashe ari gucukura imva ngo atware imbaho
Mu kagari ka Bununga mu murenge wa Gihundwe mu Karere ka Rusizi abaturage baguye mugenzi wabo gitumo ari gutaburura imva. Umuntu wari uri muri iyo mva yapfuye taliki 20 Ukwakira, 2020 ashyingurwa taliki 25 Ukwakira 2020.
Uwo mugabo yitwa Jean Baptiste afite 27, akaba yafashwe amaze gukuraho imbaho n’umucanga.
Yabwiye abaturage ko yabikoze abisabwe n’ushinzwe kurinda iryo rimbi, wari wamwemereye ko ari bumugurire ka cyayi.
Urinda irimbi we avuga ko yari afite umugambi wo kuzagurisha ziriya mbaho ndetse n’umucanga kuko yari yaramaze kubibonera isoko.
Ku ngorofani bari kumuha Frw 2000.
Ati: “Nabikoze kuko ushinzwe kurinda irimbi yabinsabye anyemerera ko ari bumpe akantu, yari bumpe ka cyayi.”
Umuseke dukesha iyi nkuru wageze aho byabereye uvuga ko abaturage bahisemo kujyana uwo mugabo kwa Mudugudu kugira ngo bamurinde ko yakubitwa.
Umuyobozi w’Umudugudu avuga ko iyi ari inshuro ya kabiri umuturage we acukuye irimbi kuko mu bihe byashize hari abandi bigeze gutaburura umurambo bawukura mu isanduku barayijyana.
Uwo mugabo uvugwaho gucukura imva yajyanywe kuri station ya RIB ku Murenge wa Kamembe.


text:
Makanyaga agiye kwizihiza imyaka 50 amaze mu buhanzi
Umuhanzi Makanyaga Abdoul yatangaje ko mu kwezi k’Ukwakira 2022 azizihiza isabukuru y’imyaka 50 amaze ari umuhanzi.
Mu kiganiro yagiranye na Kigali Today, Makanyaga yavuze ko iyi sabukuru ye yayiteguriwe n’umujyanama we mu bya Muzika uba mu Butaliyani.
Ati “Tumaze igihe dukorana ariko ni we wabinsabye ngo babintegurire hanyuma nzayizihiza nkora ibitaramo muri Huye, Musanze, Rubavu, Rusizi, na Kigali”.
Zimwe mu ndirimbo ze azaririmba yizihiza iyi sabukuru ye harimo iyitwa Rubanda ntibakakoshye, Nshatse Inshuti, Ndagukunda, Urukundo rurambuye, n’izindi ndirimbo ze nshya harimo iyitwa Umuziranenge.
Makanyaga avuga ko mu ndirimbo azaririmba harimo indirimbo zirenga 5 nshyashya azageza ku bakunzi be.
Makanyaga ubu ni umuhanzi w’imyaka 75, afite umugore n’abana 7. Abana batatu muri bo bakurikije umwuga we baba abahanzi n’abacuranzi nk’uko abivuga.
Makanyaga avuga ko mu muziki arimo akora ubu umwana we umufasha ari uwitwa Fataki Hamudani Makanyaga, abandi babiri bagiye hanze y’u Rwanda.
Makanyaga wakuriye i Nyamirambo ni na ho yatuye mu busore bwe kugeza na n’ubu.
Mu birori bye byo kwizihiza isabukuru y’imyaka amaze mu buhanzi, yavuze ko azifatanya na Itsinda rye ritwa Groupe Makanyaga rizwi ku izina rya Orchestre Inkumburwa.
Iyi kipe y’abahanzi bazamufasha kuririmba muri ibyo birori by’Isabukuru ye yatangiye kwitoza uko bazaririmba.
Ibi bitaramo azakora bizishyuza amafaranga ariko Makanyaga Ntiyigeze atangaza uko ibiciro bizaba bihagaze bitewe n’uko umujyanama we batarabivugana.


text:
Nyuma yizuba ryinshi ryo mu 2021 hamwe nubushyuhe bwo hejuru, igice cy’amajyaruguru cyatangije imbeho ikonje, kandi hagwa urubura rwinshi, ndetse no mu butayu bwa Sahara, hamwe mu hantu hashyushye cyane ku isi.Ku rundi ruhande, igice cyo mu majyepfo cyatangiye ubushyuhe bukabije, ubushyuhe bugera kuri 50 ° C mu Burengerazuba bwa Ositaraliya, kandi ibibarafu binini byo muri Antaragitika byashonga.None byagenze bite ku isi?Kuki abahanga bavuga ko kuzimangana kwa gatandatu bishobora kuba byaraje?
Nkubutayu bunini kwisi, ikirere cyubutayu bwa Sahara cyumye cyane kandi kirashyushye.Kimwe cya kabiri cyakarere kakira imvura itageze kuri 25mm yumwaka, hamwe na hamwe usanga nta mvura igwa mumyaka myinshi.Ubushyuhe buri mwaka muri kariya karere buri hejuru ya 30 and, kandi impuzandengo yubushyuhe bwo mu cyi irashobora kurenga 40 ℃ mumezi menshi akurikirana, kandi ubushyuhe bwo hejuru bwanditseho ni hejuru ya 58 ℃.
Ariko muri kariya gace gashyushye cyane kandi kakakaye, ni gake hagwa urubura muriyi mezi y'itumba.Umujyi muto wa Ain Sefra, uherereye mu majyaruguru y'ubutayu bwa Sahara, urubura muri Mutarama uyu mwaka.Urubura rwatwikiriye ubutayu bwa zahabu.Amabara yombi yari avanze, kandi ibyabaye byari umwihariko.
Igihe urubura rwaguye, ubushyuhe bwo mumujyi bwaragabanutse kugera kuri -2 ° C, ubukonje bwa dogere nkeya ugereranije n'ubushyuhe bwo mu gihe cyizuba cyabanje.Umujyi wari waraguye inshuro enye mu myaka 42 mbere yacyo, mbere ya 1979 na bitatu bya nyuma mu myaka itandatu ishize.
Urubura mu butayu ni gake cyane, nubwo ubutayu bukonje cyane mu gihe cy'itumba kandi ubushyuhe bushobora kugabanuka munsi ya zeru, ariko ubutayu bwumutse cyane, ubusanzwe nta mazi ahagije mu kirere, kandi hari imvura nkeya kandi shelegi.Urubura rwo mu butayu bwa Sahara rwibutsa abantu imihindagurikire y’ikirere ku isi.
Umuhanga mu bumenyi bw'ikirere mu Burusiya Roman Vilfan yavuze ko urubura mu butayu bwa Sahara, imvura ikonje muri Amerika ya Ruguru, ikirere gishyushye cyane mu Burusiya n'Uburayi, n'imvura nyinshi yateje imyuzure mu Burayi bw'i Burengerazuba.Kugaragara kw'ibi bihe bidasanzwe bigenda byiyongera, kandi impamvu yabyo ni imihindagurikire y’ikirere iterwa n'ubushyuhe bukabije ku isi.
Mu majyepfo yisi, ingaruka zubushyuhe bwisi zirashobora kugaragara neza.Mu gihe igice cyo mu majyaruguru cyari kigikomeza guhura n’imbeho ikonje, igice cy’amajyepfo cyahuye n’ubushyuhe, ubushyuhe burenga 40 ° C mu bice byinshi byo muri Amerika yepfo.Umujyi wa Onslow mu burengerazuba bwa Ositaraliya wanditseho ubushyuhe bwo hejuru bwa 50.7 ℃, uca amateka y’ubushyuhe bwo hejuru mu gice cy’amajyepfo.
Ubushyuhe bukabije bukabije mu gice cyamajyepfo bufitanye isano ningaruka zubushuhe.Mu ci rishushe, ryumye kandi ridafite umuyaga, umwuka ushyushye uzamuka ku butaka ntushobora gukwirakwira, ariko ugabanywa hasi n’umuvuduko mwinshi w’ikirere cy’isi, bigatuma umwuka urushaho gushyuha.Ubushyuhe bukabije muri Amerika ya ruguru muri 2021 nabwo buterwa ningaruka zubushuhe.
Mu majyepfo y’isi, ibintu ntabwo ari byiza.Muri 2017, ikibara kinini kinini gifite A-68 cyavuye mu kiraro cya Larsen-C muri Antaragitika.Ubuso bwacyo bushobora kugera kuri kilometero kare 5.800, hafi yakarere ka Shanghai.
Urubura rumaze kumeneka, rwagiye mu nyanja y'Amajyepfo.Yanyuze intera ya kilometero 4000 mumwaka nigice.Muri kiriya gihe, urubura rwakomeje gushonga, rusohora toni zigera kuri miliyari 152 z'amazi meza, ibyo bikaba bihwanye n'ububiko bwo mu biyaga 10,600.
Kubera ubushyuhe bw’isi, gushonga kw’amajyaruguru n’amajyepfo, bifunze amazi menshi, birihuta, bigatuma inyanja ikomeza kwiyongera.Ntabwo aribyo gusa, ahubwo gushyushya amazi yinyanja nabyo bitera kwaguka kwinshi, bigatuma inyanja nini.Abahanga mu bya siyansi bavuga ko ubu inyanja y’isi iri hejuru ya santimetero 16 kugeza kuri 21 ugereranije n’uko byari bimeze mu myaka 100 ishize, kuri ubu ikaba izamuka ku kigero cya milimetero 3,6 ku mwaka.Mugihe inyanja ikomeje kwiyongera, izakomeza kwangiza ibirwa hamwe n’ahantu hahanamye cyane ku nkombe z’inyanja, bibangamira ubuzima bw’abantu.
Ibikorwa byabantu ntabwo byibasiye gusa cyangwa ngo bisenye aho inyamaswa n’ibimera bituye, ahubwo binasohora imyuka myinshi ya dioxyde de carbone, metani n’indi myuka ya parike, bigatuma ubushyuhe bw’isi bwiyongera, bigatuma ihindagurika ry’ikirere ndetse n’ikirere gikabije bikaba bishoboka. Kuri.
Bigereranijwe ko kuri ubu ku isi hari amoko agera kuri miliyoni 10.Ariko mu binyejana byashize, amoko agera ku 200.000 yarazimye.Ubushakashatsi bwerekana ko igipimo cy’ibinyabuzima kizimangana ku isi cyihuta kuruta igipimo mpuzandengo mu mateka y’isi, kandi abahanga mu bya siyansi bemeza ko kuzimangana kwa gatandatu bishobora kuba byaraje.
Mu myaka miriyoni amagana yashize kwisi, ibintu byinshi byazimye, binini na bito, harimo ibintu bitanu bikabije bikabije, bituma amoko menshi abura ku isi.Impamvu zitera amoko yabanjirije kuzimangana zose zaturutse muri kamere, naho iya gatandatu ikekwa ko ari yo nyirabayazana w'abantu.Ubumuntu bugomba gukora niba tudashaka kuzimangana nkuko 99% byubwoko bwisi bwigeze kubikora.
Igihe cyo kohereza: Apr-12-2022


text:
Abambara imyenda migufi cyangwa ibonerana bazajya babuzwa kujya mu ruhame
Polisi y’u Rwanda hamwe n’Ubuyobozi bw’Umujyi wa Kigali bamaganye imyambaro migufi cyangwa ibonerana mu ruhame, bavuga ko abayambara bazajya bakumirwa.
Umuvugizi wa Polisi CP John Bosco Kabera hamwe n’Umuyobozi wungirije mu Mujyi wa Kigali ushinzwe Ubukungu n’Imibereho Myiza y’Abaturage, Martine Urujeni babitangarije kuri Televiziyo y’u Rwanda kuri uyu Kane tariki 11 Kanama 2022.
CP Kabera agira ati "Iki kibazo cy’imyambarire idakwiye kirimo kugenda gifata indi ntera, ubundi uko tubyumvana abakuru umuntu arambara akikwiza, ariko uretse abato n’abakuru urimo kubona umuntu wambaye ishati gusa itagira ipantaro cyangwa ikabutura, yewe n’abatwite".
Ati "Urasanga hari abambaye imyenda ibonerana imeze nk’akayunguruzo ndetse n’abambaye impenure(amajipo cyangwa amakanzu magufi bikabije), ibyo ntibikwiye ku muco ariko noneho na Polisi ntizabyemera, ubwo butumwa tugomba kubutanga."
Urujeni Martine na we yakomeje amwunganira asaba abantu bashinzwe kwinjiza abandi mu bitaramo cyangwa ahandi hantu hahurira abantu benshi, kutabyemerera abambaye imyenda imeze nko kwiyambika ubusa.
Uyu Muyobozi wungirije w’Umujyi wa Kigali ati "Niba umuntu yambaye ubusa, yambaye umwenda w’ikirahure ubonerana kuko n’ubundi imbere ye uba uhabona, yakagombye gukurwamo (mu murongo w’abinjira ahantu mu ruhame), yakagombye kuba atakiri aho, zaba inzego z’umutekano n’abategura ibitaramo baba bakwiye kubavanamo bene abo".
Umubyeyi witwa Mupfasoni ukorera mu Mujyi wa Kigali ari mu bantu bamagana imyambarire idakwiriye, avuga ko amaherezo ngo hari abazajya bagenda bambaye ubusa busa.
Mupfasoni avuga ko abagenda bambaye amashati bayita amakanzu ndetse n’imyenda ibonerana mu Mujyi wa Kigali babaye nk’abatagishamaje abantu nyamara ngo ari ikibazo gikomeye kijyanye no kwica umuco.
Mupfasoni ati "Ubona bagenda bamanura bigiza hepfo byanga kubera ukuntu baba bambaye ubusa, umuntu akabireba akumirwa, ubona amaherezo bazambara ubusa pe, ariko biriya bintu bikwiye kwamaganwa rwose."
Uretse abambara ibidakwiye bagiye gukumirwa kujya ahantu hahurira abantu benshi cyane cyane mu bitaramo, Umujyi wa Kigali na Polisi bizakumira abana n’abasindira mu ruhame.
Ibitekerezo ( 7 )
Ese ubona badasigaye bagumirwa ntamabengeza bagitera abagabo kuko babasambanyisha ijisho gusa
Mwiriwe!
Mbanje gushimira Imana iri kuvugira mu bayobozi bacu ! Urebye uko amadini n’amatorero bakomeje kurwana iyi ntambara Leta yicecekeye, tunejejwe n’uko Iki kibazo mwagihagurukiye Imana Ibahe umugisha !
Gusa birababaje kubona banwe mu banyamategeko barimo batwiting ibivuguruza ibi byemezo! byaba byiza bicecekeye kuko barimo bagambanira umuco wacu.reka nsabe buri mukobwa wese n’umugore wese ukunda kwambara ubusa cg impenure bisubireho kuko icyo bimaze ni ukubatesha agaciro gusa. mwibukako n’Imana izazana umurimo wose mu rubanza ! Imana ihe umugisha ubuyobozi bw’igihugu cyacu bwahagurukiye Iki kibazo. Harakabaho ubuyobozi bukunda Imana n’umuco nyarwanda
Ibyo mwita ibibazo si byo bibazo ahubwo ibiri ibibazo nta muyobozi ubivugaho cg ubyamagana ikibazo cy’imyambarire sicyogihangayikishije kurusha ibindi mwima amaso cg amatwi
Iyi ni conflict de generation mushaka guteza nta kindi
Ibipimo se ubundi by’imyenda migufi cg miremire muzaifatora kukihe gipimo????
!!!!!!!
Biba bibabaje gutuma Umwana umubyeyi kubera Imyambarire idahwitse, noneho umubyeyi yaza ugasanga we arusha umwana we kwambara nabi.
Harya ubwo wakora iki? Ntiwarenganya umwana n’Umubyeyi we akubwira ko ari Uburenganzira bwe! Bayobozi bacu beza, mugire icyo mubikoraho rwose. Igitsure ntaho kidakora iyo ucyeburira umuntu mubikwiriye kandi bitagize icyo bitwaye sosiyete ngari.
Nk’uyu uba yiyambitse ubusa harys ubundi kuki mumugirira ibanga atigiriye ntimwerekane isura ye?
Nimuyishyire ahagaragara si mwe muraba mumushyize ku karubanda.
Kera umujyi wa Bujumbura wigeze kuyoborwa n’uwitwaga Kanyoni.
Bene aba, kimwe n’ab’igitsinagabo bambaye mu buryo bwa rukozasini, yafataga "ciseaux" akabikata, akabapakira mu modoka akabajyana mu kasho bakavamo ari uko imiryango yabo ibazaniye indi myambaro bakanacibwa ihazabu. Icyo gihe byahise bicika.
Birakwiye rwose! Nta kwiyubaha kwaba mu nzego zifata ibyemezo, mu gihe abaturage biroga cyangwa bakikora ibibangiza nyamara bo barebera nyamara ntizigire icyo zikora!
Si muri Kigari Gusa. Urwego rw’igihugu rw’Umuco na siporo babyitaho byihariye, hakajyaho gahunda zifatika.
Niba tuzi ko Kwiba ari icyaha yewe no gusambana, abantu bakwiye kwigishwa ko no kwica umuco cyane cyane mu myambarire ari icyaha gihanwa n’amategeko. Abayobozi bacu turabizeye mudufashe!
Abakobwa n’Abagore benshi bakeka ko kwambara ubusa mu ruhame bibaha agaciro.Ntabwo bazi ko bigira opposite effect (effet inverse) kuko bituma abagabo babifuza kugirango baryamane.Ntabwo ari byiza kwanika ibibero n’amabere Imana yaguhaye,ubyereka abahisi n’abagenzi.Yabiguhaye kugirango ubibikire umuntu umwe gusa muzabana biciye mu mategeko.Ijambo ry’imana ridusaba kwambara mu buryo bwiyubashye (decently). Nkuko ijambo ryayo rivuga,abantu banga kumvira imana izabakura mu isi ku munsi w’imperuka,isigaze ku isi abayumvira gusa.


text:
Umuhanzi Bushali umaze kwigarurira imitima y’abenshi muri muzika nyarwanda kubera ibihangano bye bikunze n’urubyiruko rwinshi hanze aha.
Bushali yongeye gushimisha abakunzi be mu gitaramo cya Rap city aho yaririmbye zimwe mu ndirimbo ze zakunzwe mu bihe bitandukanye kuva yatangira muzika.
Bushali yongeye gutangaza abatari bake ubwo yinjiraga ku rubyiniro ari kumwe n’imfura ye Bushali Moon byashimishije abatari bake dore ko umuhungu we yafashaga Se gushimisha abakunzi be.
.@BushaliT’s son stole the show and we absolutely loved it 😍 #BKArenaRapCity@BankofKigali @LuckyIbnMiraj pic.twitter.com/iBHNR6lsjg
— BK Arena (@bkarenarw) September 17, 2022


text: Muri icyo gihe, abigishwa bari bateraniye iruhande rwa Yezu ku musozi, maze arababwira ati “Umbwira wese ngo ‘Nyagasani, Nyagasani’, si we uzinjira mu ngoma y’ijuru, ahubwo ni ukora ibyo Data uri mu ijuru ashaka. Benshi bazambwira uwo munsi bati ‘Nyagasani, Nyagasani, ese ntitwahanuye mu izina ryawe ? Ese ntitwirukanye roho mbi mu izina ryawe ? Ese ntitwakoze ibitangaza byinshi mu izina ryawe ?’ Ubwo nzababwira nti ‘Sinigeze mbamenya; nimwigireyo mwa nkozi z’ibibi mwe!’”Nuko rero, umuntu wese wumva ayo magambo maze kuvuga kandi akayakurikiza, ameze nk’umuntu w’umunyabwenge wubatse inzu ye ku rutare. Imvura yaraguye, imivu iratemba, imiyaga irahuha, bikoranira kuri ya nzu ariko ntiyatemba; kuko yari yubatse ku rutare ! Naho uwumva wese aya magambo maze kuvuga ntayakurikize, ameze nk’umuntu w’umusazi wubatse inzu ye ku musenyi. Imvura yaraguye, imivu iratemba, imiyaga irahuha, bikoranira kuri ya nzu irahirima; ihinduka ubushingwe !Yezu amaze kuvuga ayo magambo, rubanda batangarira ibyo yigishije, kuko yigishaga nk’umuntu ufite ububasha, atameze nk’abigishamategeko babo.


text:
Ababyeyi bo mu karere ka Nyaruguru mu murenge wa mu Munini mu kagari ka Giheta barishimira amashuri yubatswe muri aka gace batuyemo ubu abana babo bakaba biga hafi badakora ingendo ndende. Aya mashuri baayiteze intsinzi n’abana b’abahanga mu myigire yabo kubera ko nta mvune y’ingendo bazongera kugira.
Ibi aba baturage bo mu murenge wa Munini babitangarije Panorama ubwo yahageraga mu cyumweru cyahariwe umujyanama n’umufatanyabikorwa mu karere ka Nyaruguru, hasubrwa ibikorwa bitandukanye byagezweho muri uyu mwaka w’ingengo y’imari; ku nsanganyamatsiko igira iti “ubufatanye mu iterambere ry’umuturage.”
Uzayisenga Marie Chantal umwe mu babyeyi barerera kuri iki kigo yavuze ko kuva iri shuri ryagera muri aka gace ari ibyishimo byinshi kuri bo nk’ababyeyi ndetse n’abana babo baruhutse ingendo bakoraga no gusiba ishuri bya hato na hato ngo ni uko imvura yaguye.
Yagize ati “Nk’ababyeyi iyo abana bajyaga kwiga hakurya iriya twasigaraga twifashe impungenge, akenshi bagasiba kubera imvura; ariko ubu byarakemutse abana bariga hafi byanashoboka bakajya kwiga banakoze akarimo. Turashima Leta yacu kandi yaba njye n’abandi babyeyi twizeye intsinzi y’abana bacu, kuko biga badasiba bakanagera hano kare bakaba banasubira mu byo bize.”
Nyabyenda Bertin na we urerera kuri iki kigo yavuze ko abana babo biga kure bagakora urugendo rungana n’ibirometero bitanu cyangwa bitandatu ariko ubu basigaye biga hafi ari ibyo kwishimirwa kandi nk’ababyeyi babyitezeho umusaruro.
Yakomeje avuga icyifuzo bafite ari uko niba haboneka ubushobozi hakubakwa andi mashuri kugira ngo abana bagiye mu myaka irenze uwa kane, bazabone aho bimukira dore ko muri iki kigo hari amashuri kugera mu mwaka wa kane gusa, ku buryo aramutse abonetse byafasha abana babo kuzabona aho biga batongeye kujya kwiga kure bari bamaze kumenyera ishuri rya hafi.
Uwimpuhwe Bonifrida umunyeshuri uhagarariye abandi banyeshuri ku ishuri ribanza rya Mashya yavuze ko we na bagenzi be bahuraga n’ikibazo gikomeye batari babona iri shuri cyane cyane ikibazo cy’umugezi bambukaga bajya kwiga, byatumaga basiba akenshi iyo imvura yagwaga ari nyinshi cyangwa yaraye igwa; ariko ubu bishimye kuko biga hafi kandi bashima Leta y’u Rwanda yabazirikanye ndetse bakaba banizeye intsinzi.
Umuyobozi w’Intara y’Amajyepfo Kayitesi Alice yashimiye abafatanyabikorwa bose bakorera mu karere ka Nyaruguru bakomeje kugira uruhare mu iterambere ry’aka karere, asaba abaturage gukomeza gukora bakiteza imbere, baharanira kujya mu byiciro byo hejuru y’ibyo barimo no gufata neza no kubyaza umusaruro ibikorwa remezo byose bakomeza kwegerezwa kandi abana bose bakwiye kwiga ndetse n’ibindi bibabazo bibangamiye imibereho myiza y’abaturage bigakemurwa.
Muri aka kagari hubatswe ibyumba 5 by’amashuri abanza n’ishuri ry’incuke yose ku nkunga y’umushinga Plan International Rwanda ku bufaganye n’Akarere ka Nyaruguru, aho kuri ubu higa abana basaga 341 kuva mu mwaka wa mbere kugeza mu wa kane n’abana 116 mu ishuri ry’incuke aho yose yuzuye atwaye amafaranga y’u Rwanda miliyoni 113.
Rukundo Eroge


text:
Inyigisho yo ku cyumweru ku cya 26 Gisanzwe, A, 01 Ukwakira 2017
Amasomo: Isomo rya 1: Ezk 18, 25-28; Zab 24, 4-9; Isomo rya 2: Fil 2, 1-11; Ivanjili: Mt 21, 28-32
- Imbabazi z’Imana ku bantu bose
Amasomo yo kuri iki cyumweru agamije kutwibutsa ko Imana Data Ushoborabyose ibabarira.Imbabazi zayo zigirira akamaro abantu bose bemeye Yezu Kirisitu wikonojemo ikuzo akaza muri iyi si kumenyesha bose Imana y’ukuri Nyirimbabazi. Twakire twese impuhwe Imana yadusenderejemo muri Yezu Kirsisitu Umwana wayo.
Mu isomo rya mbere twumvise Imana ihugura abantu bayigisha impaka bibwira ko imigenzereze yayo idatunganye. Ezekiyeli yashakaga gukangura abantu muri Isiraheli bibwiraga ko batunganye rwose maze bagasuzugura abo babonaga ko ari abanyabyaha. Si ukubasuzugura gusa ahubwo bashakaga ko Imana yahana yihanukiriye abanyabyaha ndetse ikabarimbura ku isi. Bumvaga rwose ko Imana idashobora kubabarira abanyabyaha.
- Twese turi abanyabyaha
Mbese mugira ngo muri iki gihe twe ntidufitanye isano n’abo Banyantungane? Ni kenshi natwe twitegereza abanyabyaha tukarungurirwa. Ariko tubyitondere: Iyo uvuze abanyabyaha muri rusange, ntibyumvikana neza ibihangayikisha abantu benshi. Tuzi ko twese turi abanyabyaha. Kandi no mu misa ya buri munsi turabyihamya tugira tuti: “Nemereye imbere ‘Imana Ishoborabyose ko nacumuye rwose mu byo natekereje, mu byo navuze no mu byo nakaoze no mu byo nirengagije gutunganya. Koko naracumuye rwose…”. Iyo tuvuga ayo magambo ntituba dukina. Ni ukuri ducumura buri munsi. Impamvu ni uko turi ku isi kandi umubiri wacu muri iyi si ukaba urangwa n’intege nke cyane. Umugabo mbwa aseka imbohe, ntawe ukwiye gusuzugura abanyantege nke. Ahubwo icy’ingenzi, ni ukugana intebe ya Penetensiya, guhora umuntu aganira na Yezu Kirisitu no kwegera ameza matagatifu duhabwa ifunguro ry’ubuzima.
Uko kumvira Imana no kwihatira gukora ibyo itubwira, ni ko kwiyungurura no kwisubiraho buri munsi. Kwemera Izina rya Yezu ari byo kwiyemeza kumwamamaza no kugana mu butumwa atwoherezamo. Ntibikwiye kumwemera no kudakora icyo adutuma gutunganya.
- Kwiminjiramo agafu
Umwe mu bahungu twumvise mu Ivanjili yabwiye se ko yemeye kujya kumukorera nyamara ntiyajyayo. Ubwo ni uburyarya bufitanye isano no kubaha Imana ku karimi gusa nyamara mu bikorwa nta murava. Uwa kabiri wari wabanje guhakana nyamara we yaribajije maze ajya gukorera se.
Uko kwibaza no gukurikirana icyo Data Udukunda ashaka, ni ko kwakira imbabazi z’ukugoma kwacu. Ni ko kwisubiraho no gutaha ijuru. Na ho bimwe byo kwigaragaza inyuma ko dutunganye nyamara nta kigenda mu mutima wacu, ni ko kwigira intungane kandi ibyo ntibiganisha mu ijuru. Bene abo bantu bubaha Imana by’inyuma nta gushyira mu gaciro, ni bo akenshi usanga biha kuvugaguzwa barebera ku rutugu abanyabyaha.
- Ababisha bazajya mu ijuru?
Twavuze ko twese turi abanyabyaha, ko nta we ukwiye kumva ko abanyabyaha Imana idashobora kubabarira. Nta cyaha na kimwe Imana itababarira iyo nyiracyo yemeye kwisubiraho akareka ibibi yakoraga akagororokera Yezu Kirisitu. Abasoresha, ni abantu rubanda yabonaga ko bajandamye mu byaha byo kunyanganya abaturage. Nyamara bamwe muri bo bumvise inyigisho ya Yezu bisubiraho. Abo bisubiyeho binjiye mu Ngoma y’ijuru. Yezu yavuze ko n’abakobwa b’ibyomanzi bazadutanga mu Ngoma y’ijuru. Abo ni abazabasha kwisubiraho bakareka uburaya bwabo bakumvira Amategeko y’Imana Data Ushoborabyose. Ijambo Yezu yatubwiye ntirivuga ko abo banyabyaha bazajya mu ijuru byanze bikunze. Bazarijyamo nibicuza bakagarukira Imana. Utazareka ibyaha bye azorama mu muriro utazima, nta kundi. Ariko kwigishwa no gukira birashoboka kuva tugifite aka kuka duhumeka.
Abanyabyaha bakunze kuducumuza tukibaza impamvu Imana ibareka bagasagamba, ni ba bandi b’ababisha ku buryo bugaragara: Abarozi, abicanyi bafite ubukocanyi burenze urugero n’abandi bateza amakuba inzirakarengane ku isi yose. N’ubwo abo babisha bivuga ibigwi muri iyi si ariko, icyo Nyagasani Yezu atwibutsa, ni uko na bo abafitiye impuhwe kandi ashaka kubahaza ubuzima bwe bwuzuye! Icyo adusaba twese, ni uguhora dusabira bene abo guhinduka no kumenya igikwiye. Ikindi adusaba, ni uguharanira kubaha Amabwiriza ye no kwirinda kwishimira akarengane kuko nk’uko Pawulo Intumwa atubwira, “Urukundo ntirwishimira akarengane” (1 Kor 13, 6).
Yezu Kirsitu asingizwe. Umubyeyi Bikira Mariya aduhakirwe. Mutagatifu Tereza w’Umwana Yezu n’abandi bagenzi be mu ijuru badusabire kuri Data Ushoborabyose.
Padiri Cyprien BIZIMANA


text:
Amasomo: 2Kor3,15-4,1.3-6; Z 84; Mt5,20-26
- Yezu yaje kutwigisha kubaho mu butungane
Bavandimwe, inyigisho Yezu yatangiye ku musozi aho agereranywa na ‘‘Musa mushya’’ waje kunonosora amategeko (Mt 5,17), ikwiye kudufasha kwibaza no gusuzuma uko tubayeho bityo tugafata umugambi wo kubaho mu buzima bushya dumuhanze amaso . Yezu ahora aduha amahirwe yo gutangira dore ko akenshi tuba twateshutse ku byo twamwemereye. Kenshi turatana kandi adahwema kutwereka inzira y’ukuri yatugeza ku buzima nyabwo. Iyo Yezu agira ati: ‘‘ Niba ubutungane bwanyu budasumba ubw’abafarizayi n’abigishamategeko ntimuzinjira mu ngoma y’ijuru’’(Mt 5,20) aba atubwira, ati: ‘‘ nyaboneka muritonde dore murashakira ubutungane aho butari! Ndetse n’iyo ngoma y’ijuru nta mugabane muzayigiramo niba ntacyo muhinduye mu mibereho yanyu’’. Hari ubwo twahera ku kujora no kugaya abafarizayi ko bari indashoboka, bityo Yezu akaba yaramaganaga imibereho yabo. Ntidukwiye guhera aho, ahubwo se twe ki? Igikomeye ku mukristu wumvise ibyo Yezu amubwiye ni ukwibaza icyo akwiye gukora, agatangira ubwo.
Yezu Kristu yaje kutwigisha kubaho mu kuri kuzira uburyarya. Ibikorwa bye byiza byakomokaga mu mutima mwiza ukunda Imana Data yamwohereje, umutima ukunda abantu by’ukuri. Yezu Kristu yabayeho mu butungane butajorwa. Koko rero nkuko tubivuga mu ndangakwemera asangiye kamere na Se, basangiye iyo kamere y’ubutungane. Iyo mibereho ya Yezu yagombye kutureshya, tukabaho duharanira ubwo butungane. Yezu ni we ugira ati: ‘‘Hahirwa abasonzeye ubutungane bakabugirira inyota’’ (Mt 5,6). Yezu yifuza ko twaba mu mubare w’abo bahire.
- Yezu yanengaga abafarizayi kubaho mu buryarya n’ikinyoma
Kuba abafarizayi ku bigaragarira amaso y’abantu barahaga umwanya Imana mu masengesho yabo ya buri munsi, bagaharanira ubutungane banga icyaha banitaza abanyabyaha; ntibikuraho ko Yezu yasangaga batuye mu buryarya n’ikinyoma kandi ibyo ntibyageza umuntu mu ngoma y’Imana. Uburyarya Yezu yabashinjaga bujyanye no kudakora bagamije gushimwa mbere na mbere n’Imana yo ireba imitima, bo ibyabo byagarukiraga guharanira gushimwa n’abantu. Ukwifuza kugaragara neza mu maso y’abantu, guharanira ikuzo n’icyubahiro, kuba indahemuka ku iyobokamana rya kiyahudi bubahiriza amategeko ajyanye n’umuco karande uko idini rya kiyahudi ryabigenaga (Gusiba kurya, guhimbaza isabato, gutanga ituro,.) ibyo byose Yezu ntiyabibashimiraga.
Mu kunenga imyitwarire y’abafarizayi hari n’aho twasanga badutambutse mu kugira ibyo batunganya twe byaratunaniye. Dufungure amaso twitegereze ubunebwe burangwa muri bamwe mu bakristu bacitse intege, bateruye ngo bavuge ko basezeye ku Mana na Kiliziya, baba mu muryango w’Imana ariko batanarimo, ba bandi twita akazuyazi. Abo ntibaterwa ishema no kwitwa abakristu, abana ba kiliziya n’andi mazina aranga abemera.
Abafarizayi bari bafite ishyaka mu byo bemera, bari bafite ishema ryo kwitwa abafarizayi, ariko icyari cyibuze muri bo kirakomeye: byose babikoraga batagamije ikuzo ry’Imana, bishakiraga ikuzo ryabo bwite. Ibyo no mu mibereho yacu biraharangwa. Yezu nawe iyo yabanengaga yabaga ashaka kubafasha guhindura icyerekezo, ngo byose bikorerwe kunyura Imana. Mutagatifu Inyasi w’i Loyola ni we uduha iyi ntego itagira uko isa: Kubera ikuzo rikomeye ry’Imana (Ad majorem Dei gloriam)
- Umufarizayi muto cyangwa munini wihishe muri jye
Ibi byose Yezu yanengaga abafarizayi bigaragara mu mibereho yacu ya buri munsi, mu buzima bwacu bwa gikristu. Gusenga turasenga, amasakramentu tukayahabwa, ituro rya Kiliziya tukaritanga, dufasha na Kiliziya muri byinshi ikeneye cyane cyane muri ibi bihe . Ndetse ukora ibyo tumwita umukristu mwiza kandi nta n’ikindi twarenzaho kuko tutareba umutima abikorana. Nyamara nta n’udakwiye kwibaza iki kibazo: ‘‘Ibi byose mbikorera gushimwa n’Imana yo ireba umutima, cyangwa ni ugushimwa n’abantu’’?Mu buzima busanzwe umuntu wiyubaha kandi w’inyangamugayo hari aho agira ati: ‘‘ ibi ntibikwiye, abantu bagira ngwiki’’? Umukristu we agomba gukora byose agamije kunyura Imana, abantu babibona batabibona, Imana iba yabibonye ndetse n’inyiturano yayo tuba twatangiye kuyikozaho imitwe y’intoki.
- Duharanire ubutungane tuzinjire ingoma y’Imana
Ese ubutungane bwanjye buramutse budasumba ubw’abafarizayi n’abigishamategeko nakora iki? Si igihe cyo kwiheba. Turi abakristu babereyeho kuzabana n’Imana, kandi uburyo n’inzira bizatugeza ku Mana Yezu yabitwibukije ni ubutungane. Ibyo Yezu anenga ku bafarizayi no mu buzima bwacu biraharangwa. Ntitugacire imanza abananiwe n’inzira y’ubutungane dore ko hari ibigaragarira amaso yacu nubwo ibyinshi ari ibyo tutabona. Icyihutirwa ni ukureba ibinyuranye n’umugambi Kristu adufiteho tukabigendera kure cyane cyane ibituma imitima yacu imujya kure. Umukristu mwiza ni uhora areba niba koko gushimisha Kristu aribyo yimirije imbere.
Abafite inyota yo kunyura Imana, yo gusa nayo barakagwira kandi koko Nyagasani yifuza ko umubare wabo wakwiyongera. Dusabirane kuwongera, dufashanye mu ntege nke zacu ariko dufite n’amizero ko Yezu Kristu Soko y’ubutungane, we Rugero rwacu, aturi hafi.
Mutagatifu Antoni wa Paduwa, umusaseridoti n’umuhanga wa Kiliziya adusabire gukora byose tugamije ikuzo ry’Imana.
Padiri Fraterne NAHIMANA, Valencia/ Espagne


text:
Inyigisho yo ku wa Gatatu w’icyumweru cya 27 gisanzwe, Umwaka A
Ku ya 08 Ukwakira 2014
Ni henshi mu Ivanjili batubwira Yezu asenga. Hari n’aho yakeshaga ijoro ryose. Nta gushidikanya ko Yezu agomba kuba yarasengaga ku buryo budasanzwe, bwatangaje n’abigishwa be.Ari nayo mpamvu bamusabye bati “Dutoze gusenga”. Isomo abahaye ntabwo ari inyigisho isanzwe. Ni uburyo,ukuntu n’inkingi yo kubakiraho umubano n’Imana Data wa twese.
- Dutoze gusenga
Reka twibaze ku kibazo twatangiriyeho: Gusenga barabyiga? Mu kuzirikana ko iyo dusenga tuganira n’Imana nk’uko umuntu aganira n’umubyeyi we , twakwemeza ko hari ibyo twakwiga mu bijyanye no gusenga. Kimwe n’ibindi bintu byinshi, ubuzima bwacu bushingiyeho, no gusenga tugira ababitwigisha. Bashobora kuba ababyeyi bacu, abavandimwe, bagenzi bacu, abaturanyi cyangwa abarezi bacu. Abo bose kandi bafite inshingano zo gutoza abandi kuganira n’Imana.
Ni byo koko rero hari ibyo twiga ku bijyanye n’isengesho. Ariko bibaye kwiga gusa, abize byinshi nibo baba baganira n’Imana neza kurusha abandi. Abafashe amasengesho menshi cyangwa abafite ibitabo byinshi by’amasengesho bakaba aribo basenga.
Byaba nko kumenya amazina y’ibikoresho by’ubwubatsi byarimba ukanabitunga hanyuma ukibwirako uri umufundi. Ni byinshi abantu bamenya mu magambo ariko ntibabishyire mu bikorwa.
Dushobora kumenya amasengesho menshi ntidusenge ; “Kuganira n’Imana nk’uganira n’umubyeyi”. Bityo tukaba “twavuga” amasengesho aho gusenga. Imana tukayihata amagambo aho kuganira na yo nk’uko Yezu abitugiramo inama(Mt 6,7). Imana ntituyibwire ibyacu n’iby’abacu. Ngo tuyereke ubuzima bwacu. Tuyinjize mu mibereho yacu. Tukayibwira ibyo twumvanye abandi. Tukayibwira nk’ababwira “umunyamahanga”. Ni byo Yezu yakosoye.
- Igihe musenga mujye mugira muti “ Dawe …”
Nta gushidikanya kimwe n’abandi Bayahudi bose abigishwa ba Yezu basengaga uko amategeko ya Musa yabiteganyaga. Igishya Yezu ababwiye ni ikihe? Ijambo ribanza rihita ryerekana uburyo bushya Yezu ashaka ko basengamo. Ni ukuvuga isano bafitanye n’Imana. Si isano y’ubwoba cyangwa ishingiye ku nyungu. Imana ni Umubyeyi “Dawe”. Burya ijambo ry’umwinjizo mu kiganiro no hagati y’abantu rishushanya ubusabane buri hagati y’abaganira. Umuntu iyo ateruye ati :“Papa,…..” , ibikurikiraho biba ari iby’umwana n’umubyeyi, undi ati: “mama,….”, undi ati “Patro,…” undi ati “ Sheri,….”. Aha hose umuntu yakwibwira urwego ikiganiro kirimo. Kuba Imana ari umubyeyi “Dawe” byubakiyeho ubusabane bwose tugirana na yo.
Wenda kubera kubivuga cyane, akenshi tubididibuza ntitwumva uburemere bw’iri jambo “Dawe”. Ubundi tukayibwira turangaye bisa no guhobera umuntu utamurebe. Tukagenza nk’indyarya
- Pawulo aradusaba kwirinda uburyarya
N’ubwo bitari byoroshye Pawulo yarwanije uburyarya bwa Petero. Ubutwari Pawulo yagize bwo kubwiza Petero ukuri ntabwo bugira benshi. Petero yari akuriye Pawulo. Biraboneka ko yagiye no kumusobanurira ibyo yigisha, Petero, Yohani na Yakobo bakabiha umugisha (Ga 2,9). Kuba yari mukuru mu Ntumwa ntibyabujije Pawulo kumubwiza ukuri. Pawulo yabonaga imyitwarire ya Petero ishobora kubangamira ikibanze: kwamamaza Inkuru Nziza ya Yezu. Ahitamo kumubwiza ukuri.
Imyitwarire yacu hari ubwo dushobora kuyisimbuza ibyo dutumwe. Utwaye Inkuru Nziza akaba hejuru yayo. Ni ibintu byiza kumva ko ubutumwa busumba intumwa, kuko ubwo butumwa aribwo butuma intuma iba intumwa. Intumwa siyo ituma ubutumwa bubaho cyane ko n’iyo idahari butwarwa n’izindi ntumwa. Hakaba rero n’ubwo ababireba babishyira irudubi iyo umuntu bamushimbuje ubutmwa. Ubutumwa bwariho mbere ye kandi buzanakomeza igihe azaba adahari. Iyo dushaka gusumba ubutmwa tuba dushaka gusumba udutuma. Ubutumwa ni Yezu dushyira abandi.
Kugira umutima wumva nk’uwa Petero ntako bisa. Ntabwo Petero yabwiye Pawulo “ngo uzi ko ari njye ukuriye Intumwa?”, cyangwa ngo nzakwambura kwamamaza Inkuru Nziza mu banyamahanga nk’uko yari yabimweguriye. Ahubwo yumvise impanuro za Pawulo ubutmwa burakomeza.
Dusabe Imana umubyeyi udukunda ingabire yo kuyibonamo ubwo bubyeyi tuyirangamire nta buryarya.
Padiri Charles HAKORIMANA


text:
Ikibazo
Bibiliya ivuga iki ku binyamaswa binini cyane ("dinosaures")? Hari aho ibyo binyamaswa binini cyane ("dinosaures") bivugwa muri Bibiliya?
Igisubizo
Insanganya matsiko yerekeye ibinyamaswa binini cyane ("dinosaures") muri Bibiliya, ifite uruhare runini mu mpaka zigibwa mu muryango wa Gikristo, zerekeye imyaka isi imaze iremwe, uko basobanura igitabo cy'Itangiriro, n'uko basobanura ibimenyetso byose bifatika tubona mu bidukikije. Abemera ko isi imaze imyaka irenga iyo bayikekera, usanga bashaka kwemeza ko Bibiliya itavuga kuri ibyo binyamaswa binini cyane ("dinosaures"), kubera ko, iyo urebye ibyo bagenderaho, usanga ibyo binyamaswa binini cyane ("dinosaures"), byarapfuye hashize imyaka amamiliyoni n'amamiliyoni mbere y'uko umuntu wa mbere akandagira ku isi. Abantu banditse Bibiliya bashobora kuba batarigeze barebesha amaso yabo ibyo binyamaswa bikiri bizima.
Abemera ko isi imaze imyaka micye cyane, usanga bashaka kwemeza ko Bibiliya itavuga kuri ibyo binyamaswa binini cyane ("dinosaures"), kuko itigeze ikoresha na rimwe ijambo 'dinosaures.' Ahubwo, ikunda gukoresha ijambo ry'Igiheburayo 'tanniyn', basemura muri Bibiliya zacu z'Icyongereza inshuro nke cyane kandi mu buryo butandukanye. Rimwe na rimwe bavuga ko ari 'ikinyamaswa kinini cyo mu nyanja,' ubundi bakavuga ko ari 'ikiyoka.' Muri rusange barisemura 'nk'igikoko kinini cyane gikururuka hasi kandi gicira umuriro (dragon).' 'Tanniyn' igaragara nk'aho yari ubwoko bw'ikinyamaswa gikururuka hasi kinini cyane bitangaje. Ibi biremwa babivugwa mu Isezerano rya Kera inshuro zigera kuri mirongo itatu (30) kandi byabonekaga ku butaka no mu mazi.
Nyuma yo kuvugakuri ibi binyamaswa binini cyane bikururuka hasi, Bibiliya igaragaza ibiremwa bibiri, ku buryo abashakashatsi bamwe bemeza ko abanditsi ba Bibiliya, bashobora kuba barashakaga kuvuga 'dinosaures'. Bavuga na none ko behemoti yari ikiremwa kinini cyane kuruta ibindi biremwa byose byaremwe n'Imana, ikiremwa kinini cyane cyari gifite umurizo umeze nk'igiti cy'umwerezi (Yobu 40:15). Bamwe mu bashakashatsi nabo bagerageje kwemeza ko behemoti yasaga n'inzovu cyangwa se imvubu. Abandi bagashimangira ko nzovu n'imvubu zigira imirizo inanutse cyane, ku buryo idashobora kugereranywa n'igiti cy'umwerezi. Ku rundi ruhande 'Dinosaure' kimwe na 'brachiosaure' na 'diplodocus', ibikururuka bifite hafi metero mirongo itatu z'uburebure kandi zarishaga ubwatsi, byo byari bifite imirizo minini cyane, ishobora kugereranywa n'igiti cy'umwerezi.
Buri bwoko buvugwa mu mateka y'isi ya kera, bufite ibihangano by'ubugeni bitandukanye, byerekana ibishushanyo by'ibiremwa binini cyane bikururuka hasi. Ibihangano bishushanyije ku mabuye, ibikoresho gakondo byakozwe n'umuntu, ndetse n'ibihangano bito bito bibumbye mw'ibumba, byavumbuwe muri Amerika ya Ruguru, usanga bisa n'ibihangano byo muri iki gihe byerekana 'dinosaures'. Ibihangano bibajwe mu rutare biboneka muri Amerika y'Epfo, byo byerekana abantu bagendera ku biremwa bisa na 'diplodocus' kandi, igitangaje n'uko biriho n'amashusho tumenyereye y'ibiremwa bisa na 'dinosaure' ifite amahembe atatu (Tric'ratops), 'dinosaure' isa n'inyoni (Pt'rodactyle), na 'dinosaure' itungwa n'inyama (tyrannosaure). Ibihangano by'Abaroma bigizwe n'ibice bigiye bitandukanye, ibihangano bikozwe mw'ibumba by'Abamaya, n'inkike z'umujyi wa Babuloni, ibyo byose birahamya uruvange rw'imico y'abantu, n'ukuntu bari bafite inyota yo kumenya ibi biremwa, batitaye ku karere bakomokagamo. Kuvuga ibintu uko byagenze hatarimo gukabya nka Il Milione ya Marco Polo, byivanga n'inkuru zitangaje zerekeye inyamaswa zikusanya imitungo. Hejuru y'ibimenyetso byinshi by'amateka bifatika n'ibyerekana inkomoko y'umuntu, byerekeye uko umuntu yabanaga mu mahoro na 'dinosaures', hari ibimenyetso bifatika, nk'amashusho y'ibirenge by'abantu n'ibya 'dinosaures', byavumbuwe biri kumwe ahantu hamwe muri Amerika ya Ruguru no muri Aziya yo mu Burengerazuba bwo Hagati.
Ubwo se, hari 'dinosaures' muri Bibiliya? Ikibazo ntikizabona igisubizo vuba. Ibyo bizaterwa n'uburyo muzasobanura ibimenyetso byagaragajwe n'uburyo mubona isi ibakikije. Iyo Bibiliya isobanuwe ijambo kw'ijambo, havamo ibisobanuro by'isi ikiri nshyashya, kandi igitekerezo cyerekeye guturana mu mahoro cya 'dinosaures' n'ibiremwa muntu, gishobora kwemerwa. Niba 'dinosaures' n'ibiremwa muntu byaraturanye mu mahoro, byagenze bite kuri 'dinosaure'? mu gihe Bibiliya itavuga kuri iki kibazo, za 'dinosaures' zishobora kuba zarapfuye nyuma gato y'imyuzure, yatewe n'uruhurirane rw'imihindukire idasobanutse y'ibidukikije n'uburyo umuntu yagerageje buri gihe kuyihagarika.
English
Bibiliya ivuga iki ku binyamaswa binini cyane ("dinosaures")? Hari aho ibyo binyamaswa binini cyane ("dinosaures") bivugwa muri Bibiliya?